El Nino burukkan jerebu di Malaysia

KUALA LUMPUR: Bahang panas yang meresahkan sebahagian besar penduduk negara ini sejak kebelakangan dikaitkan dengan fenomena El Nino dengan ancaman jerebu, dan dilaporkan turut memberi impak kepada negara lain Asia Tenggara.

Menurut Jabatan Meteorologi Malaysia (MetMalaysia), cuaca panas terik serta kualiti udara menurun kepada paras “tidak sihat”pada 15 April lepas serta memberi kesan kepada negeri di bahagian utara iaitu Pulau Pinang, Kedah, Perlis, Kelantan dan Terengganu.

Negara jiran Malaysia melaporkan peningkatan ‘titik panas’ serta jerebu akibat El Nino, ditambah berlaku kebakaran, terutamanya di kawasan tanah gambut.

Pusat Meteorologi Khusus ASEAN (ASMC) turut melaporkan titik panas yang merebak di Myanmar dan Laos di samping lokasi titik panas di Thailand, Kampuchea dan Vietnam.

Memandangkan cuaca kering yang masih berterusan di samping jerebu yang membawa asap tebal dari titik panas ke negara jiran ASEAN, sudah tentu Malaysia akan turut terkesan.

EL NINO PANJANGKAN MUSIM KERING

Pensyarah kanan Jabatan Sains Bumi dan Alam Sekitar, Universiti Kebangsaan Malaysia (UKM), Prof Madya Dr Mohd Shahrul Mohd Nadzir berkata, sepanjang El Nino, angin yang bertiup ke arah barat sepanjang Khatulistiwa menjadi perlahan dan air hangat ditolak ke timur, menyebabkan suhu permukaan lautan menjadi panas.

“Menurut Copernicus Climate Change Service, Kesatuan Eropah (EU), model iklim menunjukkan kembalinya keadaan El Nino pada musim panas Borea, serta kemungkinan El Nino yang lebih kuat berlaku pada penghujung tahun 2023.

“Setakat ini pada tahun ini, sekitar 23 titik panas dikenal pasti di Sarawak ketika negeri ini bersiap siaga menghadapi cuaca kering yang panjang. Perubahan iklim serta jangkaan kembalinya fenomena cuaca El Nino boleh melonjakkan purata rekod suhu pada tahun 2023 dan 2024, menurut saintis iklim, ” beliau memberitahu Bernama baru-baru ini.

Laporan media sebelum ini ada menyebut berdasarkan rekod, iaitu pada tahun 2015, setakat ini El Nino melanda Malaysia sebanyak 12 kali, dengan yang pertama antara tahun 1951 dan 1952, dan kejadian terburuk pada tahun 1997 hingga 1998, dengan suhu terpanas 40.1 darjah Celcius direkod di Stesen Meteorologi Chuping, Perlis, pada 9 April, 1998.

Mohd Shahrul berkata, El Nino dikaitkan dengan pengurangan hujan di bahagian tertentu Asia Tenggara, termasuk Malaysia, dan cuaca kering mudah menggalakkan kebakaran hutan, menyebabkan pelepasan asap serta bahan pencemar ke atmosfera, menghasilkan jerebu.

“Hakikatnya, El Nino mampu memanjangkan musim panas di rantau yang terlibat. Musim panas yang panjang meningkat kemungkinan berlaku kebakaran hutan, memburukkan lagi keadaan jerebu,” katanya.

Menteri Sumber Asli, Alam Sekitar dan Perubahan Iklim, Nik Nazmi Nik Ahmad dipetik berkata dalam laporan media pada 15 April, jerebu yang melanda negara adalah akibat kebakaran hutan gambut.

RISIKO KESIHATAN

Semasa berlaku El Nino, Mohd Shahrul berkata, perubahan dalam peredaran atmosfera boleh memberi kesan kepada corak angin, berpotensi membawa asap serta bahan pencemar yang dihasilkan kawasan yang terbakar ke arah Malaysia.

“Keadaan ini pasti memburukkan paras jerebu di negara ini. Kombinasi keadaan kering, kebakaran hutan serta pelepasan bahan pencemar daripada pelbagai sumber boleh meningkatkan paras zarah, seperti zarah bawaan udara.

“Zarah ini boleh menyumbang kepada jerebu dan mendatangkan risiko kesihatan, menyebabkan isu pernafasan dan kesan kesihatan lain yang teruk,” katanya menambah, keadaan jerebu di Malaysia boleh berbeza bergantung kepada faktor seperti corak cuaca, perubahan kegunaan tanah serta kegiatan manusia.

“Penting untuk semua mengetahui bahawa meskipun El Nino boleh memburukkan jerebu, namun faktor lain seperti amalan penggunaan tanah, amalan pertanian serta kegiatan membakar yang diharamkan juga mempunyai peranan penting dalam pembentukan jerebu.

“Keadaan jerebu yang teruk pada tahun 2019 sebahagian besarnya berpunca daripada kebakaran hutan di Indonesia sementara jerebu yang berlaku pada tahun-tahun lain berpunca daripada faktor yang berbeza.

“Pemantauan kualiti udara yang kerap serta mengurangkan sumber pencemaran adalah penting untuk menyekat keadaan yang teruk,” katanya.

KEBAKARAN TANAH GAMBUT

Menurut Pakar Strategi Kempen Serantau, Greenpeace Asia Tenggara, Heng Kiah Chun, jerebu kini bukan sahaja terhad kepada Malaysia dan Indonesia, seperti yang difikirkan ramai orang, tetapi ia juga dari negara Asia Tenggara yang lain.

“Sebagai contoh, jerebu rentas sempadan yang berlaku baru-baru ini berkait langsung dengan pertumbuhan budaya mono dan pertanian di Thailand serta negara jiran lain. Pembukaan tanah untuk kegiatan perladangan menyebabkan tanah gambut menjadi kering dan mudah terbakar.

“Apabila penggondolan hutan dan saliran berlaku, paras air water table menurun dan menghalang pencerapan karbon. Sebaik terdedah kepada udara, gambut mereput melepaskan karbon dioksida dan menyebabkan tanah tenggelam.

“Dengan gambut menjadi kering, risiko kebakaran hutan serta pembentukan jerebu, kembalinya cuaca panas dan kering akibat El Nino, ini semua memburukkan keadaan jerebu di Malaysia,” katanya.

Heng, yang juga jurucakap Greenpeace untuk projek jerebu rentas sempadan berkata, fenomena itu adalah buatan manusia dan ia boleh dicegah dengan mengambil tindakan yang betul bagi memantau serta menyekat kebakaran, terutama di atas tanah gambut.

“Kami (Greenpeace) mencadangkan beberapa langkah untuk melindungi tanah gambut, iaitu pemulihan tanah gambut boleh menghalang punca utama kebakaran, sebagai tambahan kepada usaha pencegahan kebakaran yang dilakukan pihak berkuasa.

“Kedua, adalah penting untuk menghentikan kemusnahan tanah gambut dan komited keoada dasar Sifar Penggondolan Hutan, Sifar Gambut dan Sifar Eksploitasi (NDPE) oleh syarikat perladangan dan jenama global,” katanya.

(Komitmen kepada NDPE lazimnya digunakan dalam rujukan kepada pengeluaran komoditi pertanian, digunakan oleh syarikat hiliran, pedagang, pengilang serta penanam, dan biasanya berkait dengan pengeluaran minyak sawit. NDPE termasuk komitmen kepada apa yang dipanggil Persetujuan Bebas, Terdahulu dan Termaklum (FPIC) untuk komuniti Orang Asli dan komuniti tempatan lain, sifar pembakaran, mencegah keadaan kerja yang buruk serta memelihara kawasan Nilai Pemuliharaan TInggi (HCV), kawasan Stok Karbon Tinggi (HCS) dan tanah gambut.

Pada 7 Mei 2023, Jabatan Alam Sekitar (JAS) dalam satu kenyataan berkata, pihak Jabatan menyediakan beberapa langkah untuk menangani kejadian pembakaran terbuka, antaranya, kualiti udara yang menurun yang mencetuskan jerebu dan mengancam kesihatan awam. Menurut Jabatan itu lagi, sewaktu cuaca kering, terdapat kebimbangan akan meningkat kebakaran terbuka, terutamanya melibatkan kawasan tanah gambut dan tapak pembuangan sampah.

Menurut Heng, meskipun dasar NDPE amalan terbaik di atas tanah yang sedia ada, bukan semua syarikat memenuhi komitmen berkenaan.

“Peniaga serta pengeluar utama minyak sawit mendokong dasar NDPE, yang menyediakan platform terbaik untuk memperbaiki imej mereka yang tercalar akibat kerosakan yang berlaku.

“Syarikat mesti menghentikan kegiatan membersihkan tanah gambut dan mula memulihkan kawasan berkenaan. Dalam masa yang sama, rantaian bekalan permintaan daripada pembekal dan peniaga perlu berusaha mematuhi dasar (NDPE), ” katanya.

AKTA PENCEMARAN JEREBU RENTAS SEMPADAN

Mengulas lanjut mengenai jerebu rentas sempadan, Heng mencadangkan kerajaan Malaysia bekerjasama dengan negara ASEAN lain untuk menggubal Akta Jerebu Rentas Sempadan masing-masing.

“Akta itu adalah langkah konkrit pertama sejajar dengan perjanjian ASEAN mengenai Pencemaran Jerebu Rentas Sempadan (AATHP) tahun 2002 yang diratifikasi oleh Kuala Lumpur pada 3 Disember 2002,” katanya.

Negara Anggota ASEAN (AMS) memeterai AATHP pada 10 Jun 2002 di Kuala Lumpur, ekoran daripada kebakaran hutan dan tanah yang buruk pada tahun 1997-1998.

Akta berkenaan bertujuan mencegah, memantau serta mengurangkan kebakaran hutan dan tanah bagi mengawal pencemaran jerebu rentas sempadan menerusi usaha bersepadu di peringkat negara, serantau serta antarabangsa.

Pada 1 Mei 2023, Nik Nazmi dipetik berkata, Malaysia akan menemui negara jirannya di Singapura (7 – 8 Jun 2023) bagi membincangkan jerebu rentas sempadan serta membangunkan pelan hala tuju baharu untuk kerjasama.

Lima negara iaitu Brunei, Indonesia, Singapura, Thailand dan Malaysia, membentuk kumpulan kerja teknikal dan jawatankuasa pemandu kementerian sub-serantau mengenai jerebu rentas sempadan.

Apakah mungkin mesyuarat ini mampu menamatkan igauan rakyat Malaysia yang teruk terkesan akibat fenomena jerebu sejak tahun 1997?

Profesor Madya Politik Alam Sekitar, Jabatan Pengajian Antarabangsa dan Strategik Universiti Malaya, Dr Helena Varkkey berkata, semua negara ASEAN, termasuk Filipina, yang tidak terjejas teruk akibat jerebu bersetuju menghadiri AATHP.

“Perjanjian (AATHP) adalah penting kerana ia satu-satunya instrumen undang-undang alam sekitar ASEAN yang mengiktiraf jerebu sebagai isu rentas sempadan dan menggunakan Prosedur Operasi Standard (SOP) untuk memantau, menilai, tindakan kecemasan bersama dan pembangunan hala tuju jerebu.

“ASEAN sebenarnya memainkan peranan besar untuk memastikan jerebu terus menjadi agenda serantau kerana kita tahu ia isu bermusim tetapi memandangkan ada perjanjian dengan ASEAN, sekurang-kurangnya mereka berbincang dan bermesyuarat bagi mengelak serta memantau kes jerebu ini,” katanya.

Menurut beliau, meskipun AATHP mempunyai ikatan undang-undang, ianya terhad daripada segi mekanisme penguatkuasaan bagi memastikan setiap negara komited kepada janji.

“Terdapat perkara lain yang dilaksanakan, sebagai contoh, hala tuju untuk kerjasama jerebu rentas sempadan yang dipinda, ada usaha untuk menambah baik serta mengukuhkan aspek operasi perjanjian.

“Apa yang dilakukan ini untuk memperkukuhkan keseluruhan rangka kerja jerebu. Bagaimanapun, masih terdapat cabaran, antaranya menuding jari. Ini cabaran utama untuk menggerakkan mekanisme serantau,” katanya.

ADA SENDIRI AKTA JEREBU RENTAS SEMPADAN

Menurut Helena, Malaysia perlu ada akta jerebu rentas sempadan sendiri.

“Singapura mempunyai akta ini yang mewujudkan liabiliti luar wilayah untuk pihak yang membuat kebakaran di luar negara dan menyebabkan asap atau jerebu rentas sempasan di negara mereka (Singapura).

“Kita perlu belajar daripada apa yang diamalkan oleh Singapura. Beberapa perkara yang kami cuba cadangkan untuk akta Malaysia ini, bagi meliputi syarikat Malaysia dengan mewujudkan rangka kerja atau sistem semak dan imbang bagi memastikan syarikat berkenaan bukan sahaja bertindak baik di Malaysia tetapi juga di luar negara agar tidak menyumbang kepada jerebu,” katanya.

Pada 25 September 2014, Akta Pencemaran Jerebu Rentas Sempadan Singapura dikuatkuasakan bagi mencegah firma atau pihak di luar Republik itu daripada menjalankan kegiatan yang menyumbang kepada jerebu rentas sempadan.

Kerajaan Malaysia, pada tahun 2019, merangka akta berkenaan tetapi ia tidak diteruskan apabila berlaku pertukaran kerajaan.

RANGKAIAN SENSOR KUALITI UDARA

Sementara itu, menurut Mohd Shahrul, kerajaan mengambil beberapa tindakan untuk menangani masalah jerebu, termasuk menguatkuasakan peraturan yang lebih ketat serta melaksanakan langkah untuk mengurangkan pelepasan daripada industri, kenderaan serta pembakaran terbuka.

“Bagaimanapun, keberkesanan langkah berkenaan masih menjadi topik perbahasan kerana jerebu dan cuaca panas terus berlaku dan mungkin menyukarkan langkah penguakuasaan.

“Untuk menangani masalah jerebu ini secara serius, ia bukan sahaja bergantung kepada penguatkuasaan akta atau usaha kerajaan tetapi ia perlu juga melibatkan masyarakat dengan meningkatkan kesedaran tentang pencemaran udara,” katanya.

Menurut beliau, bagi melibat serta memperkasa masyarakat untuk bertindak mengurangkan pencemaran udara, rangkaian sensor atau pengesan kualiti udara yang boleh melengkapkan sistem pemantauan kualiti udara tradisional di samping menyediakan lebih banyak maklumat menyeluruh tentang paras pencemaran udara sewaktu fenomena jerebu.

“Sensor ini kecil, mudah dibawa dan dipasang, menjadikan sesuai untuk kawasan yang infrastruktur pemantauan kualiti udaranya terhad.

“Bagaimanapun, perlu ambil maklum, sensor kualiti udara yang berkos rendah mungkin tidak berapa tepat berbanding stesen pemantauan yang gred profesional. Untuk itu, penting untuk menaksir data daripada sensor berkenaan setakat sebagai petunjuk dan bukan muktamad.

“Dengan menyediakan akses kepada data masa nyata kualiti udara, sensor itu boleh membantu meningkatkan kesedaran kesan pencemaran udara ke atas kesihatan awam dan alam sekitar. Ia juga boleh memberi motivasi kepada individu serta masyarakat agar mengambil langkah mengurangkan mendedahkan diri mereka kepada pencemaran udara dan menyumbang meningkatkan kualiti udara,” katamya.

Dengan menggunakan rangkaian sensor kualiti udara, adalah mungkin mendapatkan data masa nyata kepekatan bahan pencemar dalam udara, yang dapat membantu pihak berkenaan mengeluarkan nasihat kesihatan awam dan bertindak segera apabila berlaku jerebu.

“Maklumat daripada rangkaian pengesan itu boleh digunakan utnuk mengenal pasti lokasi titik panas supaya tindakan segera dapat dilakukan,” katanya,

UKM, kata beliau, secara aktif membangunkan sistem pemantauan kualiti udara yang memfokus kepada kawalan kualiti bagi memastikan sistem itu boleh menghasilkan data yang tepat.

“Sebagai contoh, pada masa ini kami menyumbang aplikasi alat pengesan ini kepada sekolah, sebagai sebahagian daripada program ‘Sains Rakyat’ , suatu perkara baharu di Malaysia,” katanya.

Mohamad Shahrul turut menyatakan bahawa kerajaan Malaysia perlu mengambil pendekatan yang lebih komprehensif, termasuk mendidik orang awam mengenai impak jerebu serta mempromosikan amalan mampan.

“Juga penting untuk bekerjasama dengan negara lain di rantau ini bagi menangani punca pencemaran jerebu rentas sempadan. Secara keseluruhannya, untuk menangani masalah jerebu dan cuaca panas memerlukan usaha yang berterusan daripada semua pihak yang berkepentingan termasuk orang perseorangan, syarikat perniagaan dan kerajaan,” katanya. – BERNAMA


Tiga kanak-kanak nyaris rentung dalam kebakaran

JOHOR BAHRU: Lima beranak termasuk tiga kanak-kanak terselamat dalam kebakaran di sebuah pangsapuri di Bandar Selesa Jaya, Bandar Selesa Jaya, Skudai dekat sini pada Jumaat.

Ketua Balai Bomba dan Penyelamat (BBP) Skudai, Penolong Kanan Penguasa Bomba Saifulbahri Safar berkata, kejadian tersebut berlaku semasa ibu bapa kepada tiga kanak-kanak tersebut tiada di rumah.

Menurutnya, pihak bomba yang menerima panggilan kecemasan berhubung kejadian itu pada jam 3.37 petang berkata, bapa kanak-kanak tersebut keluar bekerja manakala ibunya pergi ke kedai membeli barang.

“Apabila berlaku kebakaran, ibu bapa kanak-kanak yang berusia tiga, enam dan lapan tahun bergegas pulang ke rumah selepas dimaklumkan jiran.

“Lima beranak tersebut berjaya menyelamatkan diri dan tiada yang cedera. Susulan itu seramai 15 anggota dari BBP Skudai dan BBP Iskandar Puteri dikejarkan ke tempat kejadian.

“Mereka dibantu dua jentera dan satu Unit Bantuan Perkhidmatan Kecemasan (EMRS),” katanya dalam kenyataan pada Sabtu, lapor Sinar Harian.

Beliau berkata, kebakaran tersebut melibatkan sebuah bilik di tingkat tiga, apartment lima tingkat dan musnah kira-kira 80 peratus.

Katanya, punca kebakaran dan anggaran kerugian masih dalam siasatan, operasi tamat pada jam 4.56 petang.

Author

Media Variasi

View all posts

View all posts


Harga runcit minyak sawit tulen kemasan botol kekal – KPDN

PUTRAJAYA: Harga runcit maksimum minyak masak sawit tulen kemasan botol kekal bagi tempoh 8 Februari hingga 7 Mac ini, demikian menurut Kementerian Perdagangan Dalam Negeri dan Kos Sara Hidup (KPDN).

KPDN dalam kenyataan hari ini memaklumkan harga minyak masak botol bagi satu kilogram (kg) kekal pada harga RM6.90, 2kg (RM13.30), 3kg (RM19.60) dan 5kg pada harga RM30.90, yang ditetapkan di bawah Perintah Kawalan Harga dan Antipencatutan (Penentuan Harga Maksimum Bagi Minyak Masak) 2023.

“Secara umumnya, terdapat sedikit kenaikan harga minyak sawit mentah pada Januari berbanding bulan sebelumnya.

“Walau bagaimanapun, berdasarkan rundingan yang diadakan sebelum ini, kerajaan dan industri bersetuju untuk mengekalkan harga minyak masak tulen kemasan botol bagi tempoh berkenaan,” menurut kenyataan itu.

KPDN memaklumkan mana-mana pihak yang menjual melebihi harga maksimum boleh diambil tindakan di bawah Akta Kawalan Harga dan Antipencatutan 2011.

Sabit kesalahan bagi individu boleh didenda hingga RM100,000 atau dipenjarakan tidak melebihi tiga tahun atau kedua-duanya, manakala bagi syarikat boleh didenda hingga RM500,000. – BERNAMA


Penanda aras sijil halal diumum dalam masa terdekat – Zahid

KUALA LUMPUR: Penanda aras berhubung pengeluaran sijil halal kepada usahawan akan diumumkan dalam masa terdekat, kata Timbalan Perdana Menteri, Datuk Seri Dr Ahmad Zahid Hamidi.

Beliau yang juga Menteri Kemajuan Desa dan Wilayah berkata, ia susulan satu perbincangan yang diadakan dengan Kementerian Perdagangan dan Industri (MITI) dan Jabatan Kemajuan Islam (JAKIM) baru-baru ini.

“Kita akan selaraskan mengikut penanda aras yang telah ditentukan dan kita akan lihat semua syarat-syarat yang telah dikeluarkan.

“Dalam mesyuarat halal akan datang saya akan minta tempoh tertentu supaya diberikan satu penanda aras, lulus atau tidak lulus atau perlu pembaikan perlu ada tempoh dan bukan terlalu lama. Ini akan ditentukan Jakim, Halal Development Corporation dan MITI,” katanya kepada pemberita selepas lawatan kerja ke MARA Halal Industrial Park di sini hari ini.

Ahmad Zahid berkata demikian ketika diminta mengulas mengenai dakwaan sukar mendapatkan sijil halal oleh sesetengah usahawan.

Sementara itu, dalam ucapannya beliau berkata, peluang bagi pembangunan industri halal sentiasa terbuka luas berikutan perdagangan halal di pasaran global diunjurkan mencecah RM22.34 trilion hingga 2030.

“Nilai pasaran halal domestik Malaysia pula diunjurkan meningkat kepada RM400 bilion, sekali gus menyumbang 11 peratus kepada Keluaran Dalam Negara Kasar (KDNK) menjelang 2030,” katanya.

Pada majlis itu Ahmad Zahid melancarkan penjenamaan semula Kompleks Industri Makanan Mara (KIMAR) kepada MARA Halal Industrial Park.

Beliau berkata, KIMAR merupakan salah satu penyumbang penting kepada pembangunan industri halal negara.

Katanya, ekosistem keusahawanan halal merangkumi kemudahan latihan untuk membangunkan modal insan, pembangunan perniagaan serta menyediakan kemudahan dalam bentuk fasiliti sokongan yang diperlukan oleh sesebuah perniagaan, seperti inkubator, premis perniagaan yang menepati spesifikasi industri halal, logistik halal serta akses kepada pasaran domestik dan antarabangsa.

Ahmad Zahid berkata, pencapaian MARA yang kini mempunyai hampir keseluruhan ekosistem keusahawanan halal tersebut adalah sesuatu yang membanggakan.

Beliau berkata, melalui program pembangunan industri halal yang dibangunkan MARA tahun lepas, seramai 12,500 usahawan telah menerima manfaat kemudahan keusahawanan menerusi latihan, geran peningkatan, pembiayaan perniagaan dan penyewaan premis.

Katanya usahawan-usahawan tersebut telah berjaya menjana jualan tahunan sebanyak lebih daripada RM2 bilion dan telah mewujudkan lebih 15,000 peluang pekerjaan.

Ahmad Zahid turut merancang untuk melawat MARA Halal Industrial Park dalam masa enam bulan lagi dan ingin melihat pencapaian jualan yang lebih tinggi pada waktu itu. – BERNAMA


Jalan utama Felda Selancar, Perwira Jaya di Rompin ditutup

KUANTAN: Jalan utama Felda Selancar dan Perwira Jaya, Rompin ditutup di kedua-dua arah selepas jalan itu runtuh akibat limpahan air deras berikutan hujan lebat sejak semalam.

Ketua Polis Daerah Rompin, DSP Mohd Azahari Mukhtar ketika dihubungi hari ini berkata, pihaknya dimaklumkan mengenai keadaan jalan yang terletak berhampiran pondok polis bantuan itu pada 4 pagi ini.

Selain laluan berkenaan, dua lagi jalan di Rompin turut ditutup kepada semua jenis kenderaan akibat dinaiki air awal pagi ini iaitu Jalan Ladang Lam Trading-Ladang Blok 16 dan laluan ke Felda Redong/Segamat di Felda Selancar 3.

Sementara itu, Jabatan Kerja Raya (JKR) Rompin menerusi kenyataan di media sosial memaklumkan penutupan jalan utama Felda selancar dan Perwira Jaya itu dibuat atas faktor keselamatan pengguna jalan raya dan orang ramai boleh menghubungi talian 09-4145040 untuk pertanyaan.

Jabatan Meteorologi Malaysia (MetMalaysia) meramalkan daerah Rompin akan mengalami hujan sepanjang minggu ini.

Laman web publicinfobanjir.water.gov.my pula melaporkan Sungai Pukin di Rompin telah melebihi paras bahaya dengan bacaan 46.59 meter (m) pagi ini. – BERNAMA


Hati-hati dengan keracunan karbon monoksida ketika musim cuti

KUALA LUMPUR: Menjelang sambutan Aidiladha pada Khamis ini, pakar menasihati orang ramai yang bercadang memandu jauh agar membawa kenderaan mereka untuk diperiksa, selain mengelak tidur di dalam kenderaan dengan pendingin hawa dihidupkan.

Yang ditakuti mereka ialah keracunan monoksida, yang bukan sekadar menyebabkan ramai pengguna kenderaan jatuh sakit tetapi juga meninggal dunia. Dalam keadaan negara dilanda gelombang haba sekarang, pengguna kenderaan berkemungkinan besar menetapkan alat pendingin hawa pada paras tertinggi dan menutup tingkap kenderaan semasa berhenti rehat.

Insiden itu menimpa empat pelajar kolej yang masing-masing berusia 21 tahun, kira-kira tiga tahun lalu. Mereka yang dalam perjalanan pulang dari bercuti di Pulau Jerejak, memutuskan untuk berhenti rehat di sebuah stesen minyak. Empat gadis terbabit tertidur dalam keadaan pendingin hawa dan enjin kenderaan dihidupkan sertap tingkap tertutup rapat. Malangnya, sistem ekzos kenderaan mereka mengalami kebocoran mengakibatkan gas karbon monoksida dipam masuk ke dalam  kabin kereta.

Tiga daripada mereka meninggal dunia akibat keracunan karbon monoksida. Seorang disahkan maut di tempat kejadian manakala seorang lagi semasa dalam perjalanan ke hospital. Dua lagi, iaitu pasangan kembar, menjalani rawatan hiperbarik, namun hanya seorang – Nor Aqilah Mohd Safwan – berjaya diselamatkan.

Walaupun banyak laporan tentang kematian sebegini, kes keracunan karbon monoksida yang menurut pakar boleh dicegah terutama di kawasan beriklim panas seperti Malaysia, masih berlaku.

Kes terkini adalah yang berlaku pada 24 April lalu, apabila empat sekeluarga termasuk dua kanak-kanak, tidak sedarkan diri akibat keracunan karbon monoksida, menyebabkan kereta dinaiki mereka terbabas dan melanggar palang tol di Bentong, Pahang. Orang ramai dan pihak polis berjaya menyelamatkan kesemua mereka.

Pakar mengakui kes karbon monoksida yang disahkan di Malaysia adalah rendah, namun kata mereka, angka itu tidak tepat kerana kes dedahan tidak berbahaya jarang dilaporkan. Menurut mereka, mungkin disebabkan angka yang dilaporkan itu rendah, maka masyarakat mengambil mudah tentang isu ini.

“Saya rasa rakyat mungkin tahu serba-sedikit tentang isu ini, namun mereka tidak faham bagaimana insiden berlaku. Jadi, amat perlu ditingkatkan kesedaran,” kata Dr Nurul Yaqeen Mohd Esa, pakar perunding perubatan dalaman dan perubatan respiratori di Sunway Medical Centre Velocity.

FAKTOR BAHANG

Karbon monoksida merupakan bentuk keracunan yang paling biasa berlaku. Di peringkat global, dianggarkan sebanyak 137 kes  keracunan monoksida berlaku dalam tempoh 25 tahun lalu dengan 4.6 kematian bagi setiap sejuta penduduk, menurut laporan Epidemiologi Keracunan Karbon Monoksida Seluruh Dunia pada 2020 oleh Mattiuzzi C dan Lippi G.

Dr Nurul berkata, Malaysia tidak mempunyai angka rasmi tentang kes keracunan karbon monoksida walaupun ada beberapa kes dilaporkan selama ini.

Walaupun kebanyakan kes melibatkan kereta dan kematian pula diklasifikasikan sebagai “mati mengejut” yang merangkumi kematian akibat kemalangan dan bunuh diri, ada beberapa kes yang membabitkan kediaman.

Contohnya pada 2015, dua pekerja binaan di Sabah mengalami keracunan karbon monoksida daripada generator berasaskan petrol yang dihidupkan selama berjam-jam di dalam bilik mereka yang tertutup. Kedua-duanya bagaimanapun selamat.

Presiden Persatuan Perubatan Bawah Air dan Hiperbarik Asia, Dr Andrew Ng memberitahu Bernama di Malaysia amat jarang ditemukan kes yang teruk.

“Dalam tempoh tiga tahun lalu (sejak saya bertugas di hospital sekarang), kami hanya menerima kira-kira lima kes,” katanya.

Tambah beliau, ini tidak bermakna orang ramai selamat daripada mengalami keracunan karbon monoksida. Sebaliknya, ini kerana doktor hanya merawat pesakit jika keracunan yang dialami adalah teruk.

Dr Nurul berkata, kadar insiden keracunan karbon monoksida di Malaysia mungkin rendah berbanding negara sejuk berikutan iklimnya yang panas. Bilik dan bangunan di Malaysia juga biasanya mempunyai pengudaraan yang baik disebabkan ada banyak tingkap.

“Risiko sangat rendah kerana kita tidak menggunakan alat pemanas. Cuma apabila kita lakukan aktiviti di dalam tempat tertutup dan melibatkan pembakaran arang seperti barbeku, barulah wujud risiko,” katanya, menambah beliau hanya merawat dua kes dalam tempoh 20 tahun.

Oleh sebab iklim Malaysia adalah panas dan kering, tidak banyak ruang untuk berlaku keracunan karbon  monoksida berbanding negara empat musim. Di negara yang lebih sejuk, insiden lebih lazim disebabkan oleh kewujudan radiator, pendiang api, alat pemanas dan garaj tertutup.

Bagaimanapun, ada risiko yang dikongsi Malaysia dan negara lain. Sebarang pembakaran tidak lengkap karbon dalam bahan api berisiko menyebabkan keracunan karbon monoksida bagi sesiapa yang menghela wasap itu. Selain sistem ekzos kenderaan, sumber lain gas karbon monoksida ialah dapur gas dan ketuhar, pemanggang, generator, mesin pemotong rumput dan asap tembakau.

Pada Januari tahun ini, polis Sabah menemukan seorang wanita meninggal dunia di dalam keretanya, berkemungkinan besar disebabkan oleh keracunan karbon monoksida. Polis turut menemukan arang yang telah dibakar di dalam kereta itu.

GEJALA

Walaupun ruang untuk mengalami keracunan itu kecil, pakar berkata karbon monoksida masih berbahaya disebabkan oleh ciri-ciri gas tersebut yang tidak berbau, tidak boleh dirasa serta tidak berwarna.

“Jadi, anda akan alami gejala secara perlahan-lahan. Anda rasa mengantuk, mamai, anda tidak akan rasa apa-apa. Ketika itu, keadaan sudah terlambat,” kata Dr Ng yang terlibat dalam merawat Nor Aqilah.

Menurut Mayo Clinic, gejala lain termasuk sakit kepala, lemah, pening, loya atau muntah, sesak nafas, kebingungan dan penglihatan kabur.

Dr Nurul memberitahu Bernama, selain sukar dikesan, sel darah merah atau hemoglobin kita amat “suka” akan karbon monoksida.

“Apabila terdapat banyak karbon monoksida di udara, gas ini akan bersaing dengan oksigen dan selalunya karbon monoksida akan menang kerana gas itu mempunyai afiniti (kecenderungan) untuk bergabung dengan hemoglobin 200 kali ganda lebih tinggi berbanding oksigen,” katanya.

Tambah beliau, gas itu boleh menyebabkan kerosakan jangka panjang kepada organ tatkala beredar dalam darah, termasuk kerosakan otak dan jantung, serta maut.

Dr Ng berkata, keracunan karbon monoksida berlaku lebih kerap berbanding yang dilaporkan kerana insiden itu agak sukar untuk didiagnosis, terutama kes tidak berbahaya. Hal ini kerana kadar karbon monoksida selalunya telah berkurang apabila pesakit tiba di hospital.

“Katakanlah mereka ditemukan tidak sedarkan diri di rumah dan terus diberikan bantuan oksigen oleh paramedik. Apabila mereka sampai, apabila kita ambil darah mereka, mungkin karbon monoksida sudah tidak ada, namun kita tidak boleh kata (bukan kes) keracunan karbon monoksida,” katanya.

Sehubungan itu, tegas beliau, adalah lebih baik bersedia terhadap kemungkinan berlaku keracunan daripada menyesal di kemudian hari. Beliau menyarankan orang awam mengambil tahu tentang gejala dan situasi yang berkemungkinan berlaku keracunan karbon monoksida seperti merokok di kawasan bertutup, serta mengambil langkah sewajarnya.

Keracunan ringan boleh diatasi dengan sekadar keluar mengambil udara segar, manakala kes yang teruk pula, antaranya memerlukan oksigen tulen dan rawatan dalam kamar hiperbarik.

TIP KESELAMATAN
Institut Penyelidikan Keselamatan Jalan Raya Malaysia (MIROS) mengesyorkan pengguna kenderaan menghantar kenderaan mereka untuk pemeriksaan termasuk mengesan kebocoran dalam sistem ekzos sebelum memulakan pemanduan jarak jauh. Nasihat itu adalah untuk kenderaan lama dan baharu.

Selain itu, pakar berkata pengudaraan adalah kunci utama dalam memastikan keselamatan penumpang ketika perjalanan dan juga di rumah. Mereka juga menyarankan pembelian alat pengesan karbon monoksida.

MIROS mencadangkan penukaran mod aliran udara di dalam kereta atau menurunkan tingkap sekali-sekala.

Dr Ng memberitahu Bernama membuka satu tingkap di belakang dan di bahagian depan akan menggalakkan kemasukan angin.

“Paling selamat ialah membuka tingkap, mematikan enjin dan pendingin hawa, maka tiadalah ancaman karbon monoksida, tetapi pastikan berada di kawasan teduh,” katanya. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Empat jalan terputus hubungan, 45 orang dipindahkan di Ranau

KOTA KINABALU: Empat jalan terputus hubungan di daerah Ranau akibat kejadian hujan lebat berterusan dan banjir pada petang semalam.

Sekretariat Jawatankuasa Pengurusan Bencana Negeri Sabah dalam kenyataan memaklumkan jalan utama yang menghubungkan Kota Kinabalu-Sandakan di Km179.308 telah ditutup serta-merta akibat banjir.

Kenyataan itu memberitahu Jalan Marakau-Kinapulidan-Kigiuk, dan Jalan Libang-Marakau juga ditutup disebabkan banjir, manakala Jalan Kituntul Lama ditutup kerana tanah runtuh.

“Hujan berterusan lebih tiga jam telah menyebabkan beberapa kawasan kampung di daerah ini telah dinaiki air iaitu Kampung Libang, Kituntul dan Marakau.

“Susulan itu, hingga 8 pagi ini seramai 45 mangsa daripada 14 keluarga dipindahkan ke PPS (pusat pemindahan sementara) di PPS Dewan Ibu Pejabat Polis Daerah (IPD) Ranau yang dibuka pada 12.45 tengah malam tadi,” menurut kenyataan itu.

Enam lokasi di daerah itu telah dikenal pasti sebagai lokasi berisiko di daerah Ranau iaitu Kampung Libang, Marakau, Kituntul, Silou, Lasing dan Bahab.

“Pemantauan pada pagi ini mendapati kejadian banjir sudah semakin surut,” menurut kenyataan itu.

Sementara itu, Jabatan Kerja Raya Negeri Sabah dalam kenyataan berasingan memberitahu pengguna Jalan Kota Kinabalu-Sandakan boleh menggunakan dua jalan alternatif untuk ke destinasi masing-masing.

“Kenderaan kecil boleh menggunakan Jalan Sinarut Baru-Togudon Baru, manakala kenderaan berat di Jalan Marak Parak-Kota Marudu-Kota Kinabalu,” menurut kenyataan itu. – BERNAMA


Lelaki ditemukan mati dengan kesan kelar di leher

Ketua Polis Daerah Dungun Supt. Baharudin Abdullah berkata mayat yang berlumuran darah itu ditemukan dalam keadaan terbaring di ladang oleh saksi yang melalui kawasan berkenaan.

“Saksi iaitu pengurus ladang yang terkejut dan cemas melihat keadaan mangsa yang tidak bergerak terus menghubungi Balai Polis Ketengah Jaya untuk membuat laporan.

“Siasatan awal mendapati terdapat kesan kelar pada leher mangsa, namun tiada sebarang kecederaan ditemukan pada bahagian lain,” katanya ketika dihubungi hari ini.

Baharudin berkata tiada sebarang dokumen pengenalan diri ditemukan pada mangsa, namun selepas siasatan lanjut mangsa dipercayai warga tempatan berusia 42 tahun.

Katanya polis sedang  menjalankan siasatan terperinci daripada semua aspek termasuk motif kejadian dan kes itu disiasat mengikut Seksyen 302 Kanun Keseksaan kerana membunuh.

Mayat mangsa dibawa ke unit forensik Hospital Sultanah Nur Zahirah (HSNZ) untuk tindakan lanjut. – BERNAMA


Kepala gengster tumpas, polis selesaikan 58 kes

IPOH: Polis menumpaskan kumpulan samun bersenjata paling dikehendaki dikenali sebagai Geng Jiva selepas menahan empat individu termasuk ketua kumpulan itu menerusi serbuan di sebuah rumah di Taman Syabas, di sini pada Selasa.

Ketua Polis Daerah Ipoh Asisten Komisioner Yahaya Hassan berkata, penahanan tiga suspek lelaki dan seorang wanita itu juga dipercayai dapat menyelesaikan sekurang-kurangnya 58 kes membabitkan jenayah kekerasan serta jenayah harta benda yang dilaporkan sekitar bandar raya ini.

Menurutnya, serbuan yang dijalankan kira-kira 5.45 petang oleh sepasukan polis daripada Cawangan Siasatan Khas (D9) Bahagian Siasatan Jenayah Ibu Pejabat Polis Daerah (IPD) Ipoh yang turut berjaya melakukan rampasan barang kes termasuk pisau, motosikal, dan telefon bimbit yang digunakan geng itu.

“Hasil siasatan mendapati suspek terbabit melakukan sekurang-kurangnya 24 kes jenayah kekerasan dan 34 kes jenayah harta benda yang dilaporkan sekitar Ipoh khususnya di Taman Canning, Taman Ipoh Timur dan Bercham.

“Geng Jiva ini kumpulan paling dikehendaki Polis Daerah Ipoh. Penahanan empat suspek berusia 26 hingga 35 tahun itu satu kejayaan polis,” katanya dalam kenyataan malam tadi.

Beliau berkata, saringan air kencing mendapati tiga termasuk suspek wanita didapati positif dadah methamphetamine, selain semakan rekod mendapati keempat-empat suspek memiliki rekod jenayah.

Menurutnya, perintah tahanan reman ke atas semua suspek itu juga sudah diperoleh bagi membantu siasatan lanjut mengikut Seksyen 395/397 Kanun Keseksaan.

Terdahulu, mesej tular di media sosial WhatsApp mendakwa seorang lelaki memecah masuk sebuah rumah di Taman Ipoh Selatan antara 5 hingga 6 pagi dan memukul penghuni rumah terbabit termasuk warga emas. – Harian Metro

Author

Media Variasi

View all posts

View all posts


Vigneswaran mahu kembalikan kegemilangan Sungai Siput

SUNGAI SIPUT: Calon BN di Parlimen Sungai Siput, Tan Sri S A Vigneswaran dijangka mampu mengembalikan kegemilangan dan pembaharuan di Parlimen itu jika menang Pilihan Raya Umum ke-15 (PRU15) nanti.

Presiden MIC ini dilihat lebih bersih daripada kontroversi berbanding penyandang Parlimen itu dari PKR, S Kesavan yang pernah terpalit dakwaan gangguan seksual terhadap seorang wanita yang pernah bertugas dengan PKR Cabang Sungai Siput.

Vigneswaran, 57, akan menentang penyandang kerusi itu, Kesavan, 47, Datuk Seri G. Irudianathan, 56, calon mewakili Perikatan Nasional (PN) dan Ahmad Fauzi Mohd Jaafar, 49, daripada parti Pejuang.

Mengikut rekod tradisinya Sungai Siput ditanding Presiden MIC dari zaman mendiang Tun V T Sambathan seterusnya Tun S Samy Vellu.

Beliau sudah sedia maklum perlu menyediakan pelan cadangan bagi menangani isu banjir kilat seperti di Taman Kledang Fasa II, Kampung Che Zainal, dan Kampung Muhibbah serta persediaan jika berlaku lagi tanah runtuh di penempatan masyarakat Orang Asli Pos Yum.

Penduduk Sungai Siput pastinya bertuah jika panglima perang BN ini memenangi PRU15 nanti kerana beliau memiliki dedikasi jitu melakukan perubahan sebagaimana mantan presidennya.

Walaupun berlaku sedikit polemik apabila seluruh pimpinan MIC tidak hadir ketika nama calon diumumkan pucuk pimpinan BN, namun beliau bijak memberi jawapan kepada media bahawa ia isu keluarga yang tidak perlu dihebahkan.

Beliau menyeru semua pucuk pimpinan dan bahagian MIC di seluruh negara supaya memberi sokongan penuh bukan sahaja kepada calon parti itu tetapi semua parti komponen BN yang bertanding.

Author

Tun Puteh Wanti

View all posts

View all posts


Tunda kereta tanpa lesen boleh dikira curi, peras ugut

AHAD lalu kecoh apabila dua petugas media terkejut kereta-kereta mereka ‘ghaib’ di kawasan letak kereta yang pada awalnya dibenarkan ketika membuat liputan Pameran Pertanian, Hortikultur dan Agro Pelancongan Malaysia (MAHA) 2022.

Kawasan letak kereta adalah di MAEPS, Serdang satu kawasan ‘private’, bayaran awal masuk sudah dikenakan RM5, ia bukan kawasan yang diwartakan Pihak Berkuasa Tempatan (PBT) untuk mengutip tiket jauh sekali kebenaran menunda kenderaan.

Kedua petugas media itu diminta bayar RM100 seorang oleh seorang ‘brother towing’ di bawah khemah yang sudah sedia kerusi, meja dan resit.

Anehnya kawasan parkir berkenaan tiada sebarang penandaan boleh tunda kereta, lebih mengejutkan tiada notis saman atau kesalahan yang diberikan kepada dua petugas berkenaan.

Bayaran RM100 pula perlu dimasukkan ke akaun peribadi ‘brother towing’ walaupun resit yang dikeluarkan dibawah MARDI MAEPS Sdn Bhd.

Semakan MEDIA VARIASI dengan PBT mendapati syarikat terbabit tidak ada lesen tunda daripada PBT bagi menunda kenderaan di MAEPS.

Siasatan menggunakan SMS juga mendapati trak penunda kereta petugas media semalam mempunyai tiga saman tertunggak dengan jumlah saman RM450.

Menurut sumber dalaman juga, syarikat ‘towing’ mendapat komisen sehingga 80 peratus setiap kali tunda kereta.

Wujud dua kesalahan di sini, satu mengalih harta orang lain adalah kesalahan di bawah Seksyen 379A Kanun Keseksaan kerana mencuri.

Satu lagi pemerasan atau lagak gengster, tidak boleh keluar atau dapat kereta jika tidak bayar atau kesalahan di bawah Seksyen 385 Kanun Keseksaan.

Ini belum lagi kesalahan tiada lesen mengutip wang orang ramai dengan kaedah sedemikian, adakah ia dibenarkan PBT atau Bank Negara?

Beberapa petugas media daripada MalaysiaGazzete, Bernama dan TV3 turut disaman selain pengunjung dan pempamer di kawasan sama sejak hari pertama.

Apabila MEDIA VARIASI mengetengahkan isu ini ramai memberi maklum balas bahawa ramai tampil mendakwa kereta mereka ditunda.

Tular video oleh pemilik akaun TikTok, Anipdrone yang mendakwa walaupun keretanya ada pelekat sebagai pempamer atau peniaga di MAHA 2022, kenderaannya tetap ditunda walaupun di tempat parkir disediakan dan duitnya melayang.

Semalam, pihak pengurusan acara MAHA 2022 diarahkan untuk menghentikan operasi tunda kereta, berkuat kuasa, serta-merta.

Arahan itu dikeluarkan oleh Kementerian Pertanian dan Industri Makanan (MAFI) menerusi satu kenyataan.

Ia susulan, laporan eksklusif MEDIA VARIASI berhubung artikel ‘Media, pengunjung terkejut kereta ditunda, disaman RM100 tanpa notis di MAHA 2022’, Ahad lalu.

Menurut kenyataan itu, operasi tunda kereta dibuat bagi memastikan aliran trafik dan lalu lintas berjalan lancar dan efisien.

Setelah MAFI mengarahkan pihak pengurusan acara MAHA 2022 untuk menghentikan semua operasi tunda kereta di MAEPS sepanjang penganjuran MAHA 2022, petugas media hanya perlu menunjukkan pas media kepada petugas atau pengawal pintu masuk MAEPS untuk ke tempat letak kereta yang dikhaskan di belakang Dewan A, MAEPS.

Tidak dapat dipastikan pihak mana yang membuat audit berapa banyak kenderaan yang sudah ditunda sejak hari pertama pameran? Ke mana wang tunda itu disalurkan? Kenapa tiada notis saman hanya resit bayaran sahaja?

Pihak mana yang dapat keuntungan kegiatan tunda kereta ini? Adakah setiap kutipan akan didedahkan? Siapa yang terbabit dalam minit mesyuarat dan banyak lagi yang jadi persoalan.

Bagaimanapun, MEDIA VARIASI merakam setinggi penghargaan kepada pihak MAHA 2022 yang berani bertindak segera menangani isu ini secara berhemah.

Semoga MAHA mampu menambah baik perjalanan program khususnya logistik untuk kemudahan semua pengunjung yang hadir.

Author

Tun Puteh Wanti

View all posts

View all posts


Kebakaran rumah kedai, dua mangsa ditemui rentung

SUNGAI PETANI: Jabatan Bomba dan Penyelamat Malaysia (JBPM) Kedah mengesahkan dua mangsa rentung ditemui dalam kebakaran deretan lapan rumah kedai dua tingkat di Pekan Kota Kuala Muda, dekat sini hari ini.

Menurut Pengarahnya, Penolong Kanan Pesuruhjaya Bomba Awang Hidzel Awang Bujang mayat mangsa pertama ditemui pada pukul 3.19 pagi tadi diikuti mangsa kedua pada pukul 6 pagi tadi.

Katanya, pihaknya menerima panggilan berhubung kejadian pada pukul 1 pagi tadi sebelum anggota dari Balai Bomba dan Penyelamat (BBP) Tikam Batu, BBP Sungai Petani dan BBP Kuala Muda, Pulau Pinang ke lokasi kebakaran.

“Operasi memadam kebakaran turut dibantu anggota bomba sukarela. Api berjaya dikawal pada pukul 3.08 pagi dengan kemusnahan hampir 80 peratus setiap rumah,” katanya di sini hari ini.

Menurutnya, dua mangsa ditemui dalam keadaan rentung dan diserahkan kepada polis untuk tindakan lanjut.

Difahamkan terdapat tiga mangsa, namun seorang lagi individu yang dilaporkan hilang masih belum disahkan status kerana belum dijumpai. – Kosmo!

Author

Media Variasi

View all posts

View all posts


UMNO jumpa RoS, perjelas aduan jawatan presiden, timbalan tidak dipertandingkan

SHAH ALAM: UMNO hari ini memberi penjelasan kepada Jabatan Pendaftaran Pertubuhan (RoS) berhubung usul tambahan yang diluluskan pada Perhimpunan Agung UMNO (PAU) 2022 untuk jawatan presiden dan timbalan presiden tidak dipertandingkan pada pemilihan parti akan datang.

Setiausaha Agung UMNO, Datuk Seri Ahmad Maslan berkata, beliau bersama tiga individu lain telah menemui Ketua Pengarah RoS, Mohd Nawardi Saad dan timbalannya, di ibu pejabat agensi itu di Putrajaya pada jam 11.30 pagi dengan membawa dokumen yang disediakan peguam.

“Pertemuan pagi tadi adalah bagi memberi penjelasan bahawa tidak ada pelanggaran peraturan mesyuarat ataupun perlembagaan UMNO dengan majoriti lebih 90 peratus perwakilan hadir bersetuju kepada usul nombor lapan iaitu jawatan presiden dan timbalan presiden UMNO tidak dipertandingkan pada pemilihan kali ini,” katanya.

Beliau berkata demikian kepada pemberita selepas Majlis Dialog Belanjawan 2023 di Bangunan Sultan Salahuddin Abdul Aziz Shah, di sini, hari ini.

Ahmad berkata, pertemuan itu dibuat susulan tindakan dua ahli UMNO pada 20 Januari lalu menghantar aduan kepada RoS agar semakan dibuat terhadap usul tambahan yang diluluskan semasa PAU 2022 berkaitan jawatan presiden dan timbalan presiden tidak dipertandingkan pada pemilihan parti akan datang.

Katanya, pihaknya akan menyerahkan dokumen tambahan kepada RoS pada Khamis ini untuk diteliti lanjut dan berharap RoS dapat memberi jawapan atau keputusan berhubung isu tersebut secepat mungkin menjelang pemilihan parti yang bakal bermula esok.

Media, sebelum ini melaporkan aduan berhubung dua jawatan yang tidak dipertandingkan itu dikemukakan oleh ahli UMNO Bahagian Kuala Nerus, Muhammad Aizat Fikri Mohd Nasir dan ahli UMNO Seremban, Muhammad Fiqri Firdaus Muhammad Rom, yang berharap RoS dapat menentukan sekiranya terdapat pertikaian terhadap usul tambahan yang dibawa pada Perhimpunan Agung UMNO 2022.

Majoriti perwakilan yang hadir pada perhimpunan itu menyatakan sokongan terhadap usul tambahan dicadangkan wakil UMNO Negeri Sembilan, Mohd Shukri Shamsudin agar jawatan presiden dan timbalan presiden tidak dipertandingkan dalam pemilihan UMNO akan datang.  – BERNAMA


Mitos, legenda naga ‘serang’ Muzium Negara

KUALA LUMPUR: Pameran Dunia Naga: Mitos dan Legenda yang mempamerkan 95 koleksi terpilih Jabatan Muzium Negara (JMM) yang menampilkan objek-objek budaya material (artifak) yang berbentuk atau bermotifkan naga bermula 26 Julai sehingga 30 Oktober 2022.

Bertempat di Galeri 2 Muzium Negara, mempamerkan pelbagai koleksi termasuk senjata (keris, pedang, meriam dan lain-lain), pakaian, ukiran kayu dan logam, seramik dan tempayan, manuskrip atau teks hikayat dan wayang kulit.

Selain itu, patung atau arca naga, perabot rumah, peralatan dapur, jebak puyuh, peralatan tarian naga dan pelbagai lagi artifak yang memiliki motif dan berbentuk naga turut dipamerkan.

Naga merupakan haiwan mitologi yang muncul dalam hampir setiap kebudayaan kuno masyarakat di seluruh dunia, sering digambarkan sebagai makhluk yang bersifat seperti ular raksasa (serpent) yang memiliki kuasa tertentu dan amat berpengaruh dalam setiap ruang kepercayaan masyarakat lampau.

Author

Sharifudin Abdul Rahim

View all posts

View all posts


Tiada diskriminasi kaum dalam pengambilan penjawat awam – SPA

KUALA LUMPUR: Suruhanjaya Perkhidmatan Awam (SPA) menegaskan tiada diskriminasi kaum dalam urusan pengambilan penjawat awam di negara ini dan semua warganegara Malaysia mempunyai peluang yang sama untuk dipertimbangkan dalam persaingan terbuka dan adil.

SPA dalam kenyataan hari ini memaklumkan kaedah pelantikan penjawat awam adalah telus berdasarkan merit, kompetensi calon dan tiada penetapan sebarang kuota untuk suatu kaum atau etnik tertentu.

“Calon yang berminat dan berkelayakan boleh memohon jawatan secara dalam talian melalui Sistem Pendaftaran Pekerjaan Suruhanjaya Perkhidmatan Awam (SPA9) dan mereka yang memenuhi syarat lantikan skim perkhidmatan bagi jawatan yang kosong, akan dipanggil menduduki Penilaian Memasuki Perkhidmatan Awam (PSEE).

“Calon yang melepasi PSEE akan melalui tapisan peringkat seterusnya seperti Ujian Pemeriksaan Fizikal, Pancaindera dan Kecergasan (UFPK) atau Ujian Kecergasan dan Jasmani Kebangsaan (UKJK), Profession Assessment Centre (PAC) dan temu duga sebelum dilantik,” katanya.

Menurut kenyataan itu, tapisan SPA terhadap calon dibuat oleh panel penilai bertauliah dan terlatih yang mahir menilai keupayaan fizikal, prestasi dan potensi setiap individu secara objektif.

Selain itu, SPA sentiasa menjalinkan kerjasama strategik bersama agensi yang menguruskan hal ehwal masyarakat tertentu seperti Unit Transformasi Masyarakat India Malaysia (MITRA), Jabatan Kemajuan Orang Asli (JAKOA), institusi pengajian tinggi dan badan bukan kerajaan (NGO).

“Inisiatif berterusan oleh SPA seperti Program Libat Urus, Hari Kerjaya, Hari Bertemu Pelanggan dan program outreach disasarkan untuk meningkatkan kefahaman masyarakat di Semenanjung, Sabah dan Sarawak terhadap tata kelola pengambilan SPA dan memberi panduan serta menggalakkan masyarakat pelbagai kaum untuk menyertai perkhidmatan awam.

“Jalinan kerjasama dan program outreach ini sekali gus meningkatkan kefahaman masyarakat tentang ketelusan proses pengambilan dan pemilihan calon berasaskan merit dan kompetensi,” menurut suruhanjaya berkenaan.

Menurut kenyataan itu, SPA juga sentiasa ke hadapan dalam melaksanakan reformasi pemilihan bakat terbaik, dengan menaik taraf sistem permohonan pekerjaan sepanjang masa melalui pengaplikasian teknologi kecerdasan buatan, bagi mengurangkan intervensi manusia dalam mengenal pasti calon yang memenuhi syarat skim perkhidmatan dan keperluan ketua perkhidmatan.

“Selain itu, ujian psikometrik secara dalam talian dilaksanakan bagi mengukur kecenderungan, ciri-ciri personaliti, kesesuaian dan integriti calon dengan jawatan yang ditawarkan. Temu duga secara maya juga telah dilaksanakan untuk memberi peluang kepada calon-calon menghadiri temu duga SPA walau di mana lokasi calon.

“Sebelum calon diperakukan untuk dilantik, calon perlu melepasi tapisan integriti melalui sistem yang diintegrasikan dengan maklumat Pejabat Ketua Pegawai Keselamatan Kerajaan Malaysia, Polis Diraja Malaysia, Jabatan Insolvensi Malaysia, Suruhanjaya Pencegahan Rasuah Malaysia, Jabatan Pendaftaran Negara, Agensi Antidadah Kebangsaan dan Jabatan Perkhidmatan Awam,” menurut SPA.

Baru-baru ini, Timbalan Ketua Menteri Pulau Pinang II Dr P. Ramasamy menerusi hantaran dalam Facebook meminta kerajaan melaksanakan reformasi dalam sektor perkhidmatan awam kerana menurutnya ia kini didominasi orang Melayu.

Ramasamy juga mahu Perdana Menteri, Datuk Seri Anwar Ibrahim segera menangani isu berkenaan serta memastikan perkhidmatan awam mencerminkan komposisi etnik negara ini, namun Anwar dilapor berkata kerajaan tidak akan mempertimbangkan cadangan reformasi itu kerana tidak mengganggap dominasi kaum Melayu dalam sektor berkenaan sebagai satu masalah. – BERNAMA


Dasar tenaga hijau yang jelas penting dalam menarik pelaburan ke Sarawak

KUCHING: Dasar yang jelas ke arah peralihan kepada tenaga hijau dan bersih menjadi faktor kukuh bagi Sarawak menarik pelaburan asing.

Premier Sarawak Tan Sri Abang Johari Tun Openg berkata ini terbukti apabila konsortium industri Korea menunjukkan minat untuk bekerjasama dengan negeri itu  bagi menghasilkan hidrogen dan ammonia.

“Kami amat berminat untuk memeteri kolaborasi dengan tiga industri besar Korea sebagai sebahagian daripada program kerajaan negeri membangunkan ekonomi dalam bidang hidrogen.

“Sarawak juga bertuah kerana kaya dengan sumber boleh diperbaharui seperti tenaga hidro yang merupakan sumber tenaga sifar karbon yang penting bagi menghasilkan hidrogen hijau,” katanya.

Beliau berkata demikian dalam ucapan balas penghargaan kepada pengurusan tertinggi syarikat pembuat keluli terbesar Korea, POSCO di ibu pejabat konglomerat itu di Seoul, Korea Selatan hari ini.

Kenyataan media mengenai lawatan itu diperoleh media tempatan di sini hari ini.

Abang Johari dan anggota delegasinya berlepas ke ibu negara Korea itu pada Ahad lepas dengan matlamat antara lain meningkatkan perkongsian dengan industri Korea dalam bidang penjanaan tenaga hijau dan inovasi.

POSCO telah membayangkan rancangannya untuk menggunakan hidrogen bagi menjana tenaga dalam pembuatan keluli dan sebahagian besar bekalan perlu diimport daripada negara lain termasuk Malaysia, khususnya Sarawak.

Tiga syarikat Korea iaitu Samsung, Lotte, POSCO telah menandatangani Memorandum Persefahaman (MoU) awal dengan kerajaan Sarawak menerusi Perbadanan Pembangunan Ekonomi Sarawak (SEDC) bagi membina logi hidrogen di Sarawak di bawah Projek H2biscus. – BERNAMA


Guru maahad tawar pinjaman duit, ‘bayar’ melalui seks

TINDAKAN tidak bermoral seorang guru di sebuah maahad di Ayer Molek, Melaka, akhirnya menerima hukuman setimpal apabila didapati bersalah memperdayakan dua wanita untuk pinjaman wang sehingga mendorong mangsa melakukan hubungan seks, sejak Mac lalu.

Kesalahan itu membuatkan tertuduh dedenda RM12,000 oleh Mahkamah Majistret di Melaka, hari ini, lapor Kosmo.

Majistret Sharda Shienha Mohd. Suleiman menjatuhkan hukuman itu terhadap tertuduh, Ahmad Saifullah Abdul Khalid, 33, yang mengaku bersalah sejurus tiga pertuduhan terhadapnya dibacakan oleh jurubahasa mahkamah.

Mengikut pertuduhan pertama dan kedua, tertuduh didapati telah menipu dua wanita berusia 19 tahun serta 33 tahun dengan memperdayakan mangsa untuk mempercayai tawaran pinjaman wang masing-masing berjumlah RM300 dan RM2,000 sehingga mendorong mereka melakukan hubungan seks dengannya.

Kesalahan itu masing-masing dilakukan pada pukul 12.40 tengah malam pada 21 Mac 2023 di sebuah hotel bajet di Jalan Plaza Mahkota dan pukul 11 pagi di sebuah rumah bernombor di Bukit Baru pada 1 Oktober 2023.

Sabit kesalahan, tertuduh boleh dikenakan hukuman penjara sehingga lima tahun atau dengan denda atau kedua-duanya sekali bagi setiap pertuduhan mengikut Seksyen 417 Kanun Keseksaan.

Malah, tertuduh turut didapati memiliki tujuh keping gambar lucah yang terkandung dalam telefon bimbitnya kira-kira pukul 1.50 petang di sebuah sekolah maahad di Bukit Lintang, Ayer Molek dalam daerah Melaka Tengah pada 3 Oktober lalu.

Bagi kesalahan itu, tertuduh didakwa mengikut Seksyen 292(a) Kanun Keseksaan yang memperuntukan hukuman penjara sehingga tiga tahun atau dengan denda atau dengan kedua-duanya sekali, jika sabit kesalahan.

Terdahulu, tertuduh yang tidak diwakili peguam merayu agar hukuman berbentuk denda yang berpatutan diberikan dengan alasan dia kini menanggung kedua ibu bapanya serta isteri yang sedang melanjutkan pengajian, selain dua anak kecil.

Tertuduh turut menyatakan telah insaf dan berjanji tidak akan mengulangi kesilapannya lagi.

Pendakwaan dikendalikan Timbalan Pendakwa Raya, Nor Asnini Kamarudin bagaimanapun memohon agar hukuman setimpal berbentuk pengajaran dikenakan terhadap tertuduh.

Selepas mendengar hujah kedua belah pihak, mahkamah kemudian menetapkan hukuman denda berjumlah RM7,000 atau enam bulan penjara jika gagal bayar bagi pertuduhan pertama dan kedua serta RM5,000 atau 10 bulan penjara jika gagal bayar bagi pertuduhan ketiga.

Author

Diyana Rahip

View all posts

View all posts


Ibu Baby Syifaa dakwa pengasuh taska menipu berkaitan status pendaftaran JKM

SEREMBAN: Saksi ke-23 dalam inkues kematian Nour Rania Asyifaa atau Baby Syifaa, iaitu Anida Idrus, 42, yang juga ibu kepada bayi berkenaan, memberitahu Mahkamah Koroner Seremban hari ini bahawa pengasuh taska terlibat dalam menipu dirinya.

Ia berhubung status pendaftaran taska berkenaan di bawah Jabatan Kebajikan Masyarakat (JKM).

“Pada 2018 saya tanya pasal pendaftaran taska, saya dimaklumkan ia berdaftar semasa saya hantar kakak Syifaa dan saya nampak sijil adik dia (pengasuh) dipamerkan di ruang taska.

“Saya tahu adik dia ada diploma dalam bidang kanak-kanak. Saya juga dalam bidang sama, sudah pasti saya nak carikan tempat yang terbaik untuk anak saya, saya pastikan ia berdaftar, jadi saya tanya,” katanya.

Dia menjawab soalan pegawai pengendali prosiding tersebut, Zahida Zakaria sama ada dirinya mengetahui bahawa pusat asuhan berkenaan berdaftar atau sebaliknya, lapor Utusan.

Zahida juga bertanyakan bagaimana Anida yakin bahawa taska berkenaan berdaftar walaupun tidak ditunjukkan sijilnya.

Anida menjelaskan, selepas melahirkan Baby Syifaa, dia telah bertanyakan kepada pengasuh, Khairulnissa Ahmad Damanhuri, 38, sama ada boleh menjaga anaknya itu.

Menurutnya lagi, Khairulnissa memberitahu dia boleh menjaga Syifa kerana pada ketika itu dia sedang menjaga dua bayi dan JKM membenarkan tiga bayi dijaga dalam satu masa bagi bayi umur seperti Syifaa.

“Itu meyakinkan saya bahawa mereka memang berdaftar. Kalau tidak daftar, buat apa mahu ikut sangat kata JKM, saya anggap dia tipu saya,” katanya yang kelihatan sebak ketika menceritakan semula keadaan pada hari kejadian.

Pada permulaan sesi prosiding di hadapan Koroner, Datin Surita Budin itu, Anida terlebih dahulu memohon maaf kepada mahkamah sekiranya dia gagal mengawal emosi ketika memberikan kenyataan.

Pada prodising itu, keluarga Syifaa diwakili peguam, Gaithri Thomas dan Hafiz Norkhan, manakala S. Kavitha merupakan peguam pemerhati pihak tertuduh.

Pegawai pengendali juga terdiri daripada Husni Fairos Ramly dan Nor Azizah Mohamad. Prosiding inkues ditangguhkan dan bersambung pada 29 Ogos depan.

Sebelum ini, media melaporkan, Nour Rania Asyifaa, 15 bulan, ditemui tidak sedarkan diri di dalam buaian di sebuah bilik di pusat asuhan di Taman Nusari Aman, Bandar Sri Sendayan pada 22 Februari 2022.

Author

Media Variasi

View all posts

View all posts


Anwar pertimbang tandingi kerusi Parlimen ‘pengkhianat’ PKR, PH

PETALING JAYA: Ketua Pembangkang Datuk Seri Anwar Ibrahim hari ini mendedahkan, hasratnya untuk bertanding dan merampas kerusi Parlimen yang disandang oleh ‘pengkhianat’ PKR dan Pakatan Harapan (PH).

Presiden PKR itu bagaimana pun tidak menyatakan secara spesifik mengenai kerusi Parlimen yang menjadi perhatiannya, namun kerusi itu mestilah memberi kelebihan tambahan kepada PKR dan PH.

“Secara jujur saya belum ada pilihan lagi (Parlimen) untuk ditandingi tapi dalam pertimbangan adalah kerusi pengkhianat (PKR dan PH)…misalnya jika parti kata bertanding di Gombak (Parlimen) saya bertanding di situ,” katanya.

Beliau berkata demikian pada sesi soal jawab pada program Sembang Kencang KLS @ Anwar Ibrahim anjuran Kelab Wartawan Kuala Lumpur & Selangor (KLS), di sini pada Rabu.

Anwar berkata ketika ini sentimen dan sokongan yang diterimanya di Port Dickson kuat dan lebih baik berbanding ketika bertanding pada Pilihan Raya Kecil Port Dickson pada Oktober 2018.

Ahli Parlimen yang keluar PKR dan sertai Bersatu ialah Ahli Parlimen Gombak Datuk Seri Mohamed Azmin Ali, Datuk Zuraida Kamaruddin (Ampang), Datuk Seri Saifuddin Abdullah (Indera Mahkota), Datuk Kamaruddin Jaffar (Bandar Tun Razak), Datuk Mansor Othman (Nibong Tebal), Datuk Rashid Hasnon (Batu Pahat), Datuk Seri Dr Santhara Kumar (Segamat), Ali Biju (Saratok), Willie Mongin (Puncak Borneo) dan Jonathan Yasin (Ranau). – BERNAMA


BN beri laluan kepada Amanah untuk PRK Pulai, Simpang Jeram

KUALA LUMPUR: Pimpinan Barisan Nasional (BN) sepakat memberikan laluan kepada parti Amanah untuk bertanding Pilihan Raya Kecil (PRK) Parlimen Pulai dan PRK DUN Simpang Jeram, di Johor pada 9 September ini.

Pengerusi BN, Datuk Seri Ahmad Zahid Hamidi berkata, pimpinan BN merasakan Amanah berhak mempertahankan kerusi tersebut, yang kosong susulan kematian timbalan presiden parti itu, Datuk Seri Salahuddin Ayub.

“Kita amat menghormati kebersamaan Amanah sebagai rakan kongsi politik dalam Kerajaan Perpaduan. Kita tahu bahawa kerusi parlimen itu adalah hak parti Amanah iaitu rakan kongsi politik kita dalam Kerajaan Madani.

“Maka kita harus menghormati mereka sebagai calon boleh menang. Yang keduanya, kerusi DUN itu juga kepunyaan parti Amanah.

“Maka atas semangat Kerajaan Madani itu kita akan mendukung kedua-dua calon untuk berusi itu untuk ditandingi oleh parti Amanah,” katanya.

Beliau berkata demikian semasa ditemui pada Majlis Pelancaran Jelita di Dewan Merdeka, Pusat Dagangan Dunia Putra, di sini hari ini, lapor Utusan.

Terdahulu, Suruhanjaya Pilihan Raya (SPR) telah menetapkan hari pengundian PRK bagi kerusi Parlimen Pulai dan DUN Simpang Jeram, Johor adalah pada 9 September.

Menurut Pengerusi SPR, Tan Sri Abdul Ghani Salleh, penamaan calon dan pengundian awal bagi kedua-dua kerusi berkenaan ialah masing-masing pada 26 Ogos dan 5 September.

PRK itu diadakan berikutan kekosongan luar jangka kerusi Parlimen P161 Pulai dan DUN N13 Simpang Jeram selepas kematian Salahuddin pada 23 Julai lepas.

Author

Media Variasi

View all posts

View all posts


Ramai guru terjerat ‘scammer’ di Johor

JOHOR BAHRU: Guru direkodkan sebagai penjawat awam paling ramai di Johor menjadi mangsa skim penipuan termasuk dalam talian seperti ‘Macau Scam’, ‘Love Scam’ dan ‘Parcel Scam’.

Ketua Polis Johor, Datuk Kamarul Zaman Mamat berkata, berdasarkan statistik sembilan bulan pertama tahun ini, sejumlah 117 kes penipuan membabitkan guru sebagai mangsa dengan nilai kerugian lebih RM4.24 juta.

“Siasatan kita mendapati di Johor ada lebih 50,000 guru, jadi mungkin itulah salah satu faktor kenapa ramai guru (jadi mangsa) di negeri ini.

“Kumpulan ‘scammer’ tak pilih mangsa, tetapi mungkin kerana ramai komuniti guru di sini jadi itulah yang menyebabkan mereka menjadi mangsa.

“Sebab itu kita ambil peluang ini menjemput guru-guru untuk hadir sesi ‘town hall’ supaya dapat bantu beri penerangan dan mendidik mereka bagi mengelak daripada menjadi mangsa,” katanya.

Beliau berkata demikian ketika ditemui selepas menyempurnakan Program ‘Town Hall’ : Ancaman ‘Scammer’ Masa Kini di Wisma Bank Simpanan Nasional (BSN) di sini yang dihadiri 250 guru hari ini.

Kamarul Zaman berkata, sepanjang tempoh sama juga Jabatan Siasatan Jenayah Komersial (JSJK) Johor menerima 388 laporan kes penipuan membabitkan penjawat awam.
“Jumlah itu meningkat berbanding 322 kes bagi tempoh sama tahun lalu, dengan nilai kerugian dicatatkan lebih RM10.02 juta setakat ini,” katanya. – Berita Harian

Authors

Media Variasi

View all posts

Diyana Rahip

View all posts

View all posts

View all posts


Lapan termasuk empat pegawai kanan polis ditahan bantu siasatan kes di Tawau

KOTA KINABALU: Lapan anggota polis terdiri daripada empat pegawai kanan dan empat pegawai rendah polis ditahan reman selama tujuh hari bagi membantu siasatan kes melibatkan Seksyen 302 Kanun Keseksaan di Tawau.

Pesuruhjaya Polis Sabah, Datuk Idris Abdullah berkata, Polis Diraja Malaysia (PDRM) telah menubuhkan pasukan siasatan khas dari Bukit Aman bagi menjalankan siasatan kes terbabit.

“PDRM tidak membuat kenyataan terperinci mengenai kes ini kerana masih terlalu awal dan dibimbangi boleh mengganggu siasatan,” katanya dalam kenyataan di sini hari ini.

Idris berkata, kes berkenaan masih dalam peringkat siasatan dan sidang media lanjut akan dibuat setelah siasatan dilengkapkan.

Beliau berkata, kes itu lebih bersifat peribadi dan media diharap tidak membuat sebarang spekulasi terutama mengaitkan isu keselamatan di negeri ini. – BERNAMA


Bapa bersama bayi 10 bulan maut, kereta dinaiki bertembung treler

KUANTAN: Seorang peniaga dan anak lelakinya berusia 10 bulan maut selepas kereta dinaiki mereka bertembung dengan sebuah treler di KM145 Jalan Kuantan-Johor Bahru, awal pagi tadi.

Ketua Polis Daerah Rompin, DSP Mohd Azahari Mukhtar berkata, kemalangan kira-kira 1.15 pagi itu menyebabkan Azirul Azeem Mazri, 30, yang memandu kereta jenis Perodua Myvi meninggal dunia di lokasi kejadian manakala anaknya, Muhammad Adhwa meninggal dunia di Hospital Rompin.

Beliau berkata, kedua-dua mangsa cedera parah di kepala manakala seorang lagi penumpang kereta, Farah Nasuha Johari, 30, yang merupakan isteri Azirul Azeem tidak mengalami sebarang kecederaan.

“Siasatan awal mendapati Azirul Azeem dari arah Johor Bahru ke Kuantan telah memotong kenderaan lain dan masuk ke lorong bertentangan sebelum bertembung dengan sebuah treler dari arah Kuantan,” katanya dalam kenyataan hari ini.

Menurut Mohd Azahari, pemandu treler berusia 30 tahun itu hanya mengalami cedera ringan dan kemalangan berkenaan sedang disiasat lanjut mengikut Seksyen 41 (1) Akta Pengangkutan Jalan 1987.

Sementara itu, jurucakap Jabatan Bomba dan Penyelamat Malaysia (JPBM) Pahang memaklumkan lapan anggota dan pegawai daripada Balai Bomba dan Penyelamat Rompin digegaskan lokasi kejadian untuk membantu mengeluarkan mangsa yang tersepit sebelum diserahkan kepada polis untuk tindakan lanjut. – BERNAMA


14 rekaan busana pengantin ‘kayangan’ pada harga marhaen

KUALA LUMPUR: Sebanyak 14 rekaan busana pengantin ‘kayangan’ jenama Rizman Ruzaini kini ditawarkan pada harga mampu milik dengan tahap kualiti premium.

Menerusi segmen perniagaan baharu berkonsep mampu dimiliki oleh semua golongan melalui rangkaian ‘ready to wear’ (RTW), Rizman tetap mengutamakan kualiti perincian dan idea tersendiri dalam setiap rekaaan dihasilkan.

Rizman berkata, dia mahu perluaskan agar jenama ini boleh dinikmati oleh pelbagai lapisan masyarakat bukan hanya  pilihan selebriti dan golongan elit sahaja.
“Segmen ‘ready to wear’ atau sedia pakai ini dimulakan dengan baju kasual dan kini dilebarkan melalui rekaan baju pengantin.
“Menerusi RR Bridal RTW 2022/23, sebanyak 14 rekaan diperkenalkan yang termasuklah daripada rekaan klasik dan moden kontemporari.
“Harga helaian RR Bridal RTW 2022/23 bermula daripada harga RM699 hingga RM1499. Walaupun berstatus RTW, untuk koleksi ini, pakaian hanya akan disediakan selepas mendapat pengesahan pesanan.
“Tetapi jangan risau, pesanan hanya akan mengambil masa dua minggu sahaja untuk disiapkan dan sampai kepada pelanggan. Tempahan boleh dibuat melalui laman sesawang kami, rizmanruzaini.com,” katanya dalam satu kenyataan di sini hari ini.

Berkongsi keistimewaan koleksi kali ini, menurut Ketua Pegawai Eksekutif jenama ini, Rizman Nordin, sejak bertapak 17 tahun lalu, pakaian pengantin sememangnya menjadi antara rekaan yang sinonim dengan jenama Rizman Ruzaini ini.
“Walaupun tidak dihasilkan dalam kuantiti yang banyak tetapi kebanyakan pelanggan awal kami terdiri daripada kalangan bakal pengantin.
“Tidak dinafikan, apabila melihat golongan selebriti dan orang ternama memilih jenama kami di hari perkahwinan mereka, ada antara orang ramai teringin untuk menyarungkan Rizman Ruzaini.
“Namun, soal harga selalunya menjadi halangan dan kebanyakan mereka akan terus berkata ‘kami tak mampu’. Maka, kerana itulah munculnya RR Bridal RTW 2022/23 yang dijual pada harga mampu milik, namun kualiti koleksi ini dikekalkan pada tahap premium,” katanya.
Antara material yang digunakan dalam rekaan ini ialah songket, heavy ghughori, sifon, taffeta, pleated net dan renda.
Warna-warna yang dipilih pula hanyalah daripada rona putih, silver dan keunguan untuk mengekalkan ciri-ciri pengantin malar segar, suci dan manis.
Koleksi ini turut mengenengahkan Raysha Rizrose sebagai ‘muse’ mereka.

Ternyata pemilihan ini bukan sesuatu yang mengejutkan, memandangkan jenama ini pernah bekerjasama dengan beberapa selebriti tempatan lainnya seperti Amyra Rosli, Zahirah Macwilson, Nelydia Senrose dan ramai lagi.
Sementara itu, berita baik buat bakal pengantin di luar sana, koleksi RR Bridal RTW 2022/23 ini turut menawarkan diskaun 25 peratus untuk setiap tempahan awal.

Author

Tun Puteh Wanti

View all posts

Author

Tun Puteh Wanti

View all posts

View all posts


Tanah Runtuh: Bomba jumpa selimut, peralatan perkhemahan

BATANG KALI: Anggota penyelamat menemukan selimut, tong dan peralatan perkhemahan di sektor C (Riverside) dalam operasi mencari dan menyelamat (SAR) tragedi tanah runtuh di tapak perkhemahan Father’s Organic Farm, Gohtong Jaya di sini yang memasuki hari kelima, hari ini.

Timbalan Pengarah Jabatan Bomba dan Penyelamat Selangor, Wan Md Razali Wan Md Ismail berkata, selain sektor C, pihaknya mengulangi pencarian di sektor A (Hill View) dan B (Farm View) bagi mengesan mangsa.

“Walaupun semua sektor iaitu sektor A, B dan C telah digali dan diperiksa, kami tetap akan meneruskan operasi SAR termasuk mengulangi pencarian di kawasan sama sehingga kami berpuas hati,” katanya dalam sidang media di Pos Kawasan Tempat Kejadian (PKTK) di sini, hari ini.

Menurutnya, cuaca baik sejak semalam membantu operasi SAR pada hari ini selain Jabatan Kerja Raya melaporkan tiada pergerakan tanah di kawasan pencarian berbanding semalam.

Setakat 4 petang tadi, sembilan mangsa masih hilang manakala 24 terkorban daripada keseluruhan 94 mangsa terlibat dalam kejadian itu.

Sementara itu, Ketua Polis Daerah Hulu Selangor Supt, Suffian Abdullah berkata, anggaran mangsa yang masih belum ditemui ketika ini kekal sembilan orang berdasarkan maklumat daripada pengusaha tapak perkhemahan.

“Semakan teliti akan terus dibuat untuk sahkan bilangan mangsa yang masih hilang, bagaimanapun ketika ini anggaran yang dipegang pihak berkuasa kekal sembilan orang,” katanya.

Selain itu, Suffian berkata setakat ini, sebanyak dua laporan orang hilang telah diterima polis melibatkan mangsa yang masih belum ditemui dalam tragedi awal pagi Jumaat itu.

Dalam kejadian sekitar 2.42 pagi Jumaat, runtuhan tanah sepanjang hampir 300 meter dan setinggi 70 meter menimpa tapak perkhemahan tersebut yang terletak di Jalan Genting-Batang Kali. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Johor beri amaran, jangan anjur program tidak bermoral

JOHOR BAHRU: Kerajaan Negeri Johor memberi amaran kepada semua pihak agar tidak menganjurkan sebarang program yang mendorong orang ramai melakukan maksiat dan kegiatan tidak bermoral.

Pengerusi Jawatankuasa Hal Ehwal Agama Islam negeri, Mohd Fared Mohd Khalid turut memohon kerjasama orang ramai untuk membantu mencegah dan menghalang kegiatan itu daripada berlaku di Johor.

Beliau berkata, pihaknya telah mengarahkan Jabatan Agama Islam Negeri Johor (JAINJ) untuk mengambil tindakan segera dan menjalankan siasatan berhubung perkara itu.

“Saya bagi amaran! Demi Allah saya tak akan benarkan ia berlaku di Johor. Semua mesti bantu cegah dan halang kegiatan tak bermoral ini,” katanya dalam hantaran di laman Facebook malam ini.

Amaran itu dikeluarkan susulan tular sebuah poster bertajuk ‘Gang Bang JB Party’ yang dijadual diadakan di bandar raya ini pada 20 Jun depan dari 4 petang hingga 9 malam dan program tersebut dikatakan terbuka untuk semua kaum namun tidak dibenarkan mengambil gambar atau merakam sebarang video.

Pada Disember tahun lepas, JAINJ berjaya menggagalkan penganjuran pesta buih di kolam renang sebuah hotel di bandar raya ini selepas menerima aduan orang awam selepas jemputan ke parti tertutup itu tular melalui media sosial. – BERNAMA


Pelajar kejuruteraan penerbangan dikhuatiri lemas di Pantai Tanjung Rhu

ALOR SETAR: Seorang pelajar Kejuruteraan Penerbangan Malaysian Institute of Aviation Technology (UniKL MIAT) dikhuatiri lemas di Pantai Tanjung Rhu, Langkawi ketika sedang mandi-manda di pantai itu bersama rakannya, lewat petang semalam.

Ketua Polis Daerah Langkawi, ACP Shariman Ashari berkata, bilik gerakan Ibu Pejabat Polis Daerah (IPD) Langkawi menerima panggilan mengenai kejadian menimpa Muhammad Fahmi Hafizi Zulkifli, 20, pada pukul 7.20 malam tadi.

Beliau berkata, siasatan awal mendapati mangsa serta beberapa rakannya sedang berenang di pantai itu sebelum dipercayai lemas dan mangsa cuba diselamatkan rakan-rakan serta pelancong, namun gagal kerana alun air kuat.

“Operasi mencari dan menyelamat dijalankan sepasukan 57 pegawai dan anggota polis, Jabatan Bomba dan Penyelamat, Agensi Penguatkuasaan Maritim Malaysia, Angkatan Pertahanan Awam dan Rela. Operasi ditangguhkan pada pukul 12 tengah malam (tadi) dan disambung semula pada pagi ini,” katanya dalam satu kenyataan hari ini.

Shariman berkata, mangsa yang beralamat di Langgar, Alor Setar itu, bersama rakan-rakannya dikatakan baru dua minggu berada di pulau pelancongan berkenaan bagi menjalani latihan industri.- BERNAMA

Authors

View all posts

View all posts


Bekas ratu cantik dedah pusat pemulihan rekrut penghuni berjihad

KUALA LUMPUR: Susulan pendedahan bekas ratu cantik negara dakwa dikurung secara salah dan didera di pusat pemulihan berdaftar Hulu Langat, wanita itu turut mendakwa penghuni direkrut untuk berjihad ke Indonesia.

Nor Shakila Mohammad Saiful Islam, mendakwa pusat berkenaan akan melakukan majlis maulid setiap malam Isnin, tetapi dia berasa pelik kerana setiap kali majlis, staf pusat berkenaan akan bercerita mengenai jihad sebagai persediaan menghadapi peperangan.

“Setiap malam Isnin ada majlis maulid. Presiden pusat akan menyebarkan doktrin mengenai jihad cara mudah masuk syurga, dan berkata, kalau kita perlu berperang kita perlu sentiasa bersedia. Setiap malam Isnin mesti akan diulang ulang perkara sama.

“Dia akan selit juga cerita bagaimana dia mengagungkan pengalamannya menggunakan senjata M16, dia juga beritahu lebih baik tahu bagaimana cara menggunakan senjata sebagaimana dirinya sebagai persediaan.

“Sebenarnya saya tertanya apa kaitan cara pegang senjata dengan program pemulihan?

“Pada waktu itu, saya dengar ada penghuni lelaki dihantar ke Indonesia untuk berjihad tetapi saya juga dengar dari penghuni lain sudah ramai dihantar ke sana,” katanya ketika ditemui MEDIA VARIASI.

Bekas pramugari itu juga turut mendedahkan, presiden pernah mengeluarkan kenyataan berbaur ugutan bunuh sehingga membuatkan dirinya trauma.

“Dia selalu berkata kalau sesiapa berani lari dari pusat ini, kamu akan ‘kena’.

“Presiden itu selalu kata di hadapan penghuni lain, mereka yang menentang apa yang kami buat, darah mereka halal dibunuh.

“Penghuni di sana ada memberitahu saya bahawa presiden berkenaan ada senapang di dalam pejabatnya dan ia menakutkan kami,” katanya lagi.

Bagi Nor Shakila, perkara yang disebut-sebut seperti di atas seperti tidak wajar dikeluarkan oleh pemimpin pusat pemulihan seperti itu.

“Sejak keluar dari tempat itu, sehingga sekarang saya trauma dan tidur malam, bila bangun rasa macam keliru ada dekat rumah atau tempat pemulihan itu lagi atau tak,” katanya yang membuat satu akuan bersumpah (SD) mengenai pengalamannya di pusat berkenaan.

Nor Shakila, 27, adalah mangsa baharu mengalami pengalaman sama seperti beberapa mangsa lain di pusat sama cawangan berlainan, yang dilaporkan secara eksklusif oleh MEDIA VARIASI sebelum ini.

Nor Shakila dimasukkan ke pusat pemulihan itu disebabkan gangguan mistik (histeria) selama 40 hari, dan pernah dikurung, dan didera sehingga mengalami tekanan emosi, cedera di lengan akibat dipukul tiga batang kayu buluh yang diikat bersama sehingga kulit terbelah dua, benjol di kepala dan mata biru lebam, kepala dihempas ke dinding dan lantai.

Nor Shakila adalah pelakon, model dan perunding kecantikan, pemegang gelaran Miss Lumiere International World Borneo 2021, Miss India Worldwide Malaysia 2018 (Miss Beautiful Skin), Miss Malaysia Kebaya 2017/2018, Ratu Kebaya 2017, Ratu Cheongsam 2017 dan Miss Petite Malaysia World 2016 di tempat ketiga yang juga memegang kategori Miss Popularity.

Negara baru-baru ini dikejutkan dengan isu madrasah yang kini diubah kepada rumah pemulihan tular di media sosial selepas didakwa mengurung dan mendera seorang penghuni lelaki secara salah, di Shah Alam, selepas dilaporkan secara eksklusif di MEDIA VARIASI.

Laporan itu mendapat pelbagai reaksi daripada polis, Jabatan Kebajikan Masyarakat (JKM), Suruhanjaya Hak Asasi Manusia Malaysia (Suhakam), Jabatan Agama Islam Selangor (JAIS), Majlis Agama Islam Selangor (MAIS), Agensi Anti Dadah Kebangsaan (AADK), pertubuhan bukan kerajaan (NGO), peguam dan Menteri di Jabatan Perdana Menteri (Hal Ehwal Agama) ketika itu.

IKUTI PENDEDAHAN BEKAS RATU CANTIK DI MEDIA VARIASI

Author

Tun Puteh Wanti

View all posts

View all posts


Najib, anak perlu bayar tunggakan cukai RM1.7 bilion

PUTRAJAYA: Datuk Seri Najib Tun Razak dan anaknya, Datuk Mohd Nazifuddin perlu melunaskan lebih RM1.7 bilion tunggakan cukai bagi tahun 2011 dan 2017 kepada Lembaga Hasil Dalam Negeri (LHDN).

Keputusan itu diperoleh selepas lima panel Mahkamah Persekutuan di sini pada Isnin, diketuai Tan Sri Abang Iskandar Abang Hashim sebulat suara menolak rayuan bekas Perdana Menteri itu dan Nazifuddin terhadap penghakiman terus diperoleh LHDN untuk mendapatkan nilai cukai itu.

Mahkamah berkenaan mengekalkan keputusan LHDN untuk penghakiman terus untuk mendapatkan tunggakan berkenaan.

Turut bersidang ialah Hakim, Datuk Mohamad Zabidin Mohd Diah, Tan Sri Nallini Pathmanathan, Datuk Mary Lim Thiam Suan dan Datuk Abu Bakar Jais.

Dalam kes ini, peguam, Tan Sri Muhammad Shafee Abdullah hadir bagi mewakili bekas Perdana Menteri itu dan Nazifuddin sementara Ketua Peguam Cara Hasil, Dr Hazlina Hussain, bagi pihak Lembaga Hasil Dalam Negeri (LHDN) selaku responden.

Bagaimanapun bekas Ahli Parlimen Pekan itu dan Nazifuddin tidak hadir semasa prosiding berlangsung.

Najib dan Nazifuddin merayu selepas dua Mahkamah Tinggi Kuala Lumpur pada 2020 membenarkan permohonan LHDN untuk memasukkan penghakiman terus bagi mendapatkan semula tunggakan cukai sebanyak RM1.69 bilion daripada Najib serta RM37.6 juta daripada Nazifuddin bagi tempoh antara 2011 dan 2017.

Penghakiman terus ialah apabila mahkamah memutuskan kes tertentu melalui hujahan tanpa mendengar keterangan saksi dalam perbicaraan.

Najib dan Nazifuddin gagal dalam rayuan mereka di Mahkamah Rayuan pada 9 September 2021 untuk mengetepikan penghakiman terus itu.

Pada 10 Mei 2022, mereka memperoleh kebenaran untuk meneruskan rayuan ke Mahkamah Persekutuan.

Rayuan Najib dan Nazifuddin diputuskan oleh Mahkamah Persekutuan berdasarkan sembilan persoalan undang-undang.

Pada 25 Jun 2019, kerajaan menerusi LHDN memfailkan saman terhadap Najib, menuntut pemimpin UMNO itu membayar jumlah berkenaan bagi cukai pendapatan yang belum dibayar, kadar faedah lima peratus setahun dari tarikh penghakiman, kos dan relif lain yang difikirkan wajar oleh mahkamah.

LHDN, melalui kerajaan Malaysia juga telah memfailkan writ saman terhadap Nazifuddin pada 24 Julai 2019, mendakwa anak Najib itu belum membayar cukai untuk tahun taksiran selama tujuh tahun bermula dari 2011, seperti yang dinyatakan melalui notis taksiran bertarikh 15 Mac 2019.

Najib dan Nazifuddin juga menerima notis kebankrapan daripada LHDN kerana gagal melunaskan cukai pendapatan seperti yang diputuskan Mahkamah Tinggi. – Sinar Harian

Author

Media Variasi

View all posts

View all posts


Speaker DUN Selangor ditetapkan selepas Hari Malaysia

SHAH ALAM: Kerajaan Selangor masih belum memuktamadkan individu yang bakal dilantik sebagai Speaker Dewan Undangan Negeri (DUN) pada penggal ini.

Menteri Besar Selangor, Datuk Seri Amirudin Shari berkata, meskipun perbincangan sudah dibuat pada peringkat awal, namun ia melibatkan 34 Ahli Dewan Undangan Negeri (ADUN) yang harus mendapat konsensus atau persetujuan bersama terutamanya daripada para pemimpin.

Beliau berkata, penetapan Speaker DUN itu akan dibuat pada majlis angkat sumpah yang akan diadakan selepas Hari Malaysia.

“Ini sesuai dengan tarikh yang ditetapkan dengan pembukaan Dewan Selangor. Namun, prosesnya akan dilaksanakan secara tertib dan berhemah,” katanya dalam sidang media selepas mempengerusikan Majlis Mesyuarat Kerajaan Negeri (MMKN) di bangunan Pentadbiran Kerajaan Negeri, di sini pada Rabu.

Sidang media itu turut mengumumkan portfolio yang dipertanggungjawabkan kepada 11 Exco Selangor.

Terdahulu, DAP mencadangkan bekas ADUN Banting, Lau Weng San sebagai Speaker DUN Selangor sekiranya gabungan Pakatan Harapan (PH) dan Barisan Nasional (BN) memenangi Pilihan Raya Negeri (PRN) kali ini.

Setiausaha Agung DAP, Anthony Loke berkata, perkara tersebut merupakan syarat yang telah ditetapkan susulan DAP telah menyerahkan DUN Dusun Tua kepada BN.

Jelasnya, perkara tersebut juga telah dipersetujui oleh Pengerusi Pakatan Harapan, Datuk Seri Anwar Ibrahim.

PRN Selangor pada 12 Ogos lepas menyaksikan PH-BN kekal mmbentuk kerajaan negeri selepas menang 34 kerusi sementara Perikatan Nasional (PN) dengan 22 kerusi.

DAP yang bertanding 15 kerusi memperoleh kemenangan penuh, Parti Amanah Negara (Amanah) menang lima daripada sembilan kerusi, manakala Parti Keadilan Rakyat (PKR) pula menang 12 daripada 20 kerusi.

Sementara itu, BN hanya menang dua daripada 12 kerusi dipertandingkan.

Author

Fazleen Safina Abd Jamil

View all posts

View all posts


Pengamal media terima rebat 1 bulan bil telefon September ini

PUTRAJAYA: Pengamal media di negara ini bakal menerima rebat satu bulan bil telefon di bawah Rebat Rahmah Pengamal Media pada September ini.

Menteri Komunikasi dan Digital, Fahmi Fadzil berkata, pemberian rebat ini dijangka akan melibatkan lebih 10,000 orang pengamal media di seluruh negara.

“Ini adalah sebagai penghargaan kepada wira-wira yang tidak didendang. Insentif Rebat Rahmah Pengamal Media akan dilaksanakan pada September ini.

“Semua pengamal media memiliki kad perakuan media Jabatan Penerangan (Japen) layak mendapat rebat satu bulan bil telefon bimbit,” katanya ketika berucap pada Majlis Pelancaran Pakej 5G Rahmah dan Insentif Pascabayar Rahmah Penjawat Awam di sini hari ini.

Katanya, perincian lanjut akan diumumkan kemudian setelah selesai penyelarasan bersama syarikat telekomunikasi terlibat iaitu TM (Unifi Mobile), CelcomDigi, Maxis, U Mobile dan YTL Communications (Yes). – KOSMO

Authors

Media Variasi

View all posts

Diyana Rahip

View all posts

View all posts

View all posts


Anthony Loke ‘naik angin’, MYAirline lepas tangan

CYBERJAYA: Menteri Pengangkutan, Anthony Loke menyifatkan tindakan syarikat penerbangan MYAirline Sdn. Bhd. (MYAirline) menggantung operasinya saat akhir, malah ketiadaan kakitangan di lapangan terbang adalah sangat tidak bertanggungjawab.

Katanya, pihak MYAirline wajar bertemu Suruhanjaya Penerbangan Malaysia (Mavcom) bagi merancang pelan mitigasi sebelum membuat keputusan tergesa-gesa.

“Apa yang berlaku hari ini (Khamis) ialah MYAirline terus menghilangkan diri, mereka menghentikan operasi pukul 6 pagi, bukan sahaja kapal terbang tidak berlepas, malah kakitangan mereka tidak berada di lapangan terbang untuk memberi sebarang maklumat.

“Tiada langsung wakil MYAirline di lapangan terbang. Mereka tinggalkan sepenuhnya kepada operator lapangan terbang untuk menanganinya. Ini sangat tidak bertanggungjawab.

“Jika anda (MYAirline) benar-benar bertanggungjawab, anda sepatutnya maklumkan lebih awal dan bukannya berhenti dengan cara macam ini,” katanya memetik Utusan pada Khamis.

Beliau berkata demikian dalam sidang media di Parlimen semalam.

Dalam pada itu, Anthony difahamkan syarikat terbabit kini mencari pelabur baharu, namun ia sudah tidak lagi bermakna jika Lesen Perkhidmatan Udara (ASL) dibatalkan.

“Mereka mesti datang berjumpa dengan kami dan tidak mengambil tindakan macam ini tanpa ada sedikit kebertanggungjawaban malah membuang pekerja-pekerjanya.

“Soal pekerja itu lain lagi isunya, ramai kakitangan mengadu tidak mendapat gaji. Ada isu berasingan yang perlu mereka hadapi iaitu undang-undang berkaitan pekerja.

“Saya amat kesal dengan apa yang berlaku. Ini secara tidak langsung menjejaskan imej negara sebagai sebuah destinasi bagi penumpang-penumpang domestik dan antarabangsa,” ujarnya.

Pada Khamis, MYAirline mengeluarkan kenyataan mengumumkan penggantungan operasinya berkuat kuasa 12 Oktober 2023 sehingga ke suatu tarikh yang akan diberitahu.

Ahli Lembaga Pengarah syarikat itu berkata, keputusan penggantungan dibuat kerana tekanan kewangan menyebabkan operasi perlu digantung, sementara menunggu penstrukturan semula pemegang saham dan permodalan semula syarikat.

Pihak MYAirline wajar bertemu Suruhanjaya Penerbangan Malaysia (Mavcom) bagi merancang pelan mitigasi sebelum membuat keputusan tergesa-gesa. – Menteri Pengangkutan, Anthony Loke #flight #myairline #Malaysia

♬ original sound – Media Variasi News – Media Variasi News

Author

Diyana Rahip

View all posts

View all posts


Jual minyak masak subsidi dalam talian, KKD bincang dengan KPDN

SEPANG: Kementerian Komunikasi dan Digital (KKD) akan berbincang dengan Kementerian Perdagangan Dalam Negeri dan Kos Sara Hidup (KPDN) berhubung isu penjualan minyak masak peket subsidi secara dalam talian di beberapa platform media sosial ketika ini.

Menterinya, Fahmi Fadzil berkata, beliau melihat perkara ini sebagai serius dan ia jelas melanggar peraturan yang ditetapkan KPDN.

Beliau berkata, pihaknya akan memanjangkan isu berkenaan kepada KPDN dan jika wujud pelanggaran undang-undang maka, maka akan diambil tindakan.

“Suruhanjaya Komunikasi dan Multimedia (SKMM) juga akan menjalankan tindakan lanjut bagi menyiasat mengikut lunas undang-undang,” katanya ketika ditemui pada Majlis Penyampaian Watikah Komuniti Madani Peringkat Zon Selatan Negeri Selangor 2023, di sini hari ini.

Tinjauan di beberapa platform media sosial termasuk ‘marketplace’ Facebook mendapati, wujud segelintir peniaga memasarkan minyak masak paket subsidi di platform berkenaan.

Didapati, barangan keperluan itu dijual pada harga agak tinggi iaitu melebihi harga kawalan iaitu RM3 sekilogram berbanding RM2.50 ditetapkan kerajaan. – KOSMO

Authors

Media Variasi

View all posts

Diyana Rahip

View all posts

View all posts

View all posts


76 mangsa selamat tanah runtuh di Akademi SPRM

CYBERJAYA: Satu kejadian tanah runtuh dilaporkan berlaku di hadapan akademi Suruhanjaya Pencegahan Rasuah Malaysia (SPRM), Persiaran Tuanku Syed Sirajuddin, Kuala Lumpur, petang tadi.

Menurut jurucakap Pusat Gerakan Operasi Kuala Lumpur, pihaknya menerima panggilan berhubung kejadian tersebut pada pukul 1.54 petang.

Menurutnya, seramai lapan pegawai bomba lain-lain pangkat digerakkan bersama jentera dari Balai Bomba dan Penyelamat Sentul.

Setibanya Komander Operasi Kanan, Penolong Penguasa Bomba, Yogeswaran Elangovan di lokasi kejadian, terdapat tanah runtuh di hadapan pintu masuk akademi SPRM.

“Kejadian itu meruntuhkan sebuah pondok kawalan. Keluasan tanah runtuh dianggarkan 12,000 kaki persegi,” katanya dalam kenyataan hari ini.

Tambah beliau, seramai 76 mangsa terlibat terdiri daripada 36 lelaki dan 40 wanita.

Maklumnya, kesemua mangsa tidak mengalami sebarang kecederaan serta dipindahkan ke kawasan selamat.

Oleh: AIN JAPRI (Pelatih USM)

Author

Media Variasi

View all posts

View all posts


Agong berkenan rasmi Kompleks Maahad Tahfiz Turath Pahang

KUANTAN: Yang di-Pertuan Agong Al-Sultan Abdullah Ri’ayatuddin Al-Mustafa Billah Shah berkenan merasmikan Kompleks Maahad Tahfiz Turath Negeri Pahang (MTTNP) di sini hari ini.

Seri Paduka diiringi anakanda Tengku Panglima Raja Kolonel Tengku Amir Nasser Ibrahim Shah dan Tengku Arif Bendahara Tengku Muhammad Iskandar Ri’ayatuddin Shah.

Turut hadir, Menteri Besar Pahang, Datuk Seri Wan Rosdy Wan Ismail dan barisan kepimpinan negeri, Ketua Pegawai Eksekutif Yayasan Pahang (YP) Datuk Mahmud Mohd Nawawi serta Ketua Pegawai Eksekutif Perbadanan Kemajuan Pertanian Pahang (PKPP) Datuk Suhaimi Mohd Yunus.

Kompleks MTTNP yang terletak di perkampungan Balok Baru di sini, mula beroperasi pada 2020 dan kini mempunyai 102 pelajar tingkatan satu hingga tiga.

Bangunan MTTNP yang dahulunya sebuah pusat peranginan telah diambil alih oleh PKPP pada 2015, sebelum dibangunkan secara kolaborasi pintar bersama YP.

Menurut YP dalam kenyataan hari ini, MTTNP yang mempunyai visi untuk melahirkan ulama yang menguasai ilmu Turath memfokuskan pengajian kitab kuning atau kitab klasik yang ditulis oleh ulama seperti Imam Syafi’e, Imam Nawawi dan Imam Al-Ghazali meliputi pengajian Kitab Feqah, Aqidah, Tasauf dan Bahasa Arab.

Kaedah pembelajaran di maahad tahfiz itu diberi nafas baharu menggunakan pendekatan moden namun masih mengekalkan ciri-ciri tradisional dalam sanad keilmuan, tarbiah dan adab dalam sistem pengajiannya.

Selain pengajian kitab Turath, pelajar juga disasarkan menghafaz 30 juzuk al-Quran serta cemerlang dalam Sijil Pelajaran Malaysia (SPM) berdasarkan Kurikulum Standard Sekolah Menengah (KSSM) melalui subjek akademik seperti sains, matematik, bahasa Inggeris dan bahasa Melayu. – BERNAMA

Author

Diyana Rahip

View all posts

View all posts


JENDELA Map mudahkan pengguna buat aduan telekomunikasi – MCMC

KUALA LUMPUR: Pengguna kini boleh memberi maklum balas ataupun aduan berkaitan liputan, kelajuan telekomunikasi dan penggunaan Internet dengan lebih mudah menerusi aplikasi Jalinan Digital Negara (JENDELA) Map.

Ketua Pegawai Teknologi dan Inovasi Suruhanjaya Komunikasi dan Multimedia (MCMC), Shamsul Izhan Abdul Majid berkata, menerusi aplikasi tersebut yang dilancar pada Ogos tahun lepas, pengguna boleh menghantarkan aduan mereka secara terus kepada syarikat penyedia perkhidmatan.

“Kami di MCMC akan memantau sama ada aduan yang diterima telah diproses atau masih diabaikan. Jika ada aduan yang kami dapati masih tiada tindakan, kami akan tanya kepada mereka (syarikat penyedia perkhidmatan) kenapa lambat dan sebagainya.

“Ini kerana kita ingin memastikan aduan pengguna itu segera diselesaikan. Penyedia perkhidmatan perlu mengambil tindakan secepat mungkin,” katanya ketika menjadi tetamu dalam rancangan Internet dan Anda terbitan Bernama TV, malam tadi.

Shamsul Izhan berkata, tempoh penyelesaian sesuatu aduan bergantung kepada kerumitan masalah yang dihadapi.

Beliau berkata, setiap aduan yang dibuat, pengguna akan diberikan nombor telefon pembekal perkhidmatan yang terlibat untuk dihubungi bagi mengetahui status aduan mereka.

Shamsul Izhan berkata sehinga kini, aplikasi JENDELA Map telah dimuat turun lebih 10,000 kali dengan dianggarkan lima pengguna menggunakan aplikasi tersebut dalam setiap 10 minit.

Selain memberikan aduan ataupun maklum balas, pengguna juga boleh menggunakan perkhidmatan lain yang disediakan menerusi aplikasi tersebut seperti rangkaian postal dan kurier serta perkhidmatan-perkhidmatan lain di bawah kawalan MCMC.

Pengguna boleh memuat turun aplikasi tersebut menerusi Play Store dan Apple Store atau layari laman web jendela.my untuk menyalurkan aduan ataupun maklum balas. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Buatkan kereta Axia hampir dirempuh treler, suspek ‘road bully’ ditangkap polis

JOHOR BAHRU: Polis dari Ibu Pejabat Polis Daerah (IPD) Johor Bahru Selatan berjaya mengesan menangkap suspek terlibat ‘road bully’ yang hampir membuatkan kereta mangsa dirempuh treler.

Ketua Polis Daerah Johor Bahru Selatan, Asisten Komisioner Raub Selamat berkata, satu rakaman yang tular mengenai sebuah kereta jenis Toyota Fortuner terlibat ‘road bully’ dikesan pada Jumaat.

Menurut beliau, kereta tersebut memandu secara melulu terhadap sebuah kereta jenis Perodua Axia sehingga mendatangkan bahaya kepada diri sendiri serta pengguna jalan raya yang lain di Jalan Tebrau, Johor Bahru.

“Pihak polis IPD Johor Bahru Selatan mengesahkan pada Jumaat sekitar jam 8.33 malam telah menerima satu laporan polis daripada seorang perempuan warga tempatan di Bahagian Siasatan Penguatkuasaan Trafik (BSPT) IPD Johor Bahru Selatan mengenai kejadian tersebut.

“Bertindak atas maklumat, sepasukan polis dari BSPT IPD Johor Bahru Selatan telah mengesan pemilik kereta jenis Toyota Fortuner tersebut dan berjaya membuat tangkapan terhadap seorang perempuan warga tempatan berumur 40 tahun,” katanya dalam kenyataan pada Jumaat.

Jelasnya, siasatan polis mendapati suspek sengaja memberhentikan keretanya sehingga menyebabkan mangsa berhenti secara mengejut dan hampir dirempuh sebuah treler yang berada di belakang.

Pihak BSPT IPD Johor Bahru Selatan turut menyita kereta jenis Toyota Fortuner yang dipercayai digunakan oleh suspek semasa kejadian tersebut.

“Hasil ujian saringan air kencing dijalankan terhadap suspek juga negatif dari sebarang jenis dadah dan pengaruh alkohol. Suspek dibebaskan dengan jaminan polis sementara menunggu hasil siasatan lengkap.

“Kes disiasat di bawah Seksyen 42(1) Akta Pengangkutan Jalan 1987, iaitu denda minimum RM5,000 tidak melebihi RM15,000 dan penjara wajib satu hari sehingga lima tahun,” katanya lagi.

Pihak polis IPD Johor Bahru Selatan turut menasihati semua pengguna jalan raya agar bertolak ansur dan bertimbang rasa di antara satu sama lain untuk mengelakkan daripada terjadinya perkara sedemikian.

Author

Faridah Amiratul

View all posts

View all posts


Agong zahir rasa kagum teknologi dimiliki Turkish Aerospace Industry

ANKARA (Turkiye): Yang di-Pertuan Agong Al-Sultan Abdullah Ri’ayatuddin Al-Mustafa Billah Shah menzahirkan rasa sukacita dengan lawatan ke Turkish Aerospace Industry (TAI) serta berharap Malaysia dapat mempelajari teknologi dimiliki pemain utama aeroangkasa Turkiye itu.

Seri Paduka yang turut menzahirkan rasa kagum dengan teknologi dimiliki TAI dan berharap kerjasama lebih rapat antara kedua-dua negara khususnya dalam teknologi pembuatan pesawat udara serta penyelidikan dan pembangunan (R&D) pada masa akan datang.

“Ini lawatan pertama kali saya ke TAI, saya perhatikan banyak pesawat dan R&Dnya… dan kagumlah. Saya dimaklumkan ada juga anak-anak muda kita mempelajari sedikit sebanyak teknologi di sini.

“Mereka (TAI) telah melangkah begitu jauh dari segi teknologi dan berharap sangat dapat bekerjasama dengan Malaysia dalam perkara ini,” titah Baginda sejurus selesai mengadakan lawatan di TAI di sini hari ini.

Terdahulu, Al-Sultan Abdullah berkenan menyaksikan pertunjukan udara menggunakan pesawat tempatan yang dibangunkan TAI antaranya helikopter T129 ATAK dan Gokbey, pesawat tanpa pemandu Anka dan Aksungur serta pesawat latihan Hurkus.

Al-Sultan Abdullah kemudiannya turut berkenan mencuba simulasi pesawat milik TAI.

TAI sebelum ini berminat untuk bekerjasama dan membangunkan industri aeroangkasa Malaysia dengan membawa kepakaran, pengeluaran produk tulen (OEM) ke Malaysia.

Mereka merancang untuk mewujudkan sebuah kilang pengeluaran produk aeroangkasa seperti jet, helikopter dan kenderaan udara tanpa pemandu di Malaysia dalam tempoh setahun dan menjadikannya sebagai pangkalan untuk rantau Asia Pasifik.

Yang di-Pertuan Agong dalam Lawatan Negara ke Turkiye selama tujuh hari bermula Isnin (15 Ogos).

Sementara itu, dalam program sama, Seri Paduka berkenan bertemu dan beramah mesra dengan sebahagian pelajar Malaysia sedang menuntut di Turkiye termasuk tujuh pelajar Malaysia yang menjalani latihan praktikal selama sebulan di TAI.

Tujuh pelajar dari Universiti Kuala Lumpur (UniKL) itu adalah pelajar dalam bidang aeroangkasa di UniKL cawangan Banting, Selangor dan juga kumpulan pertama yang terpilih mengikuti latihan praktikal di TAI tajaan UniKL.

Seorang daripada pelajar berkenaan, Ihsan Jamal, 25, berharap dapat menggunakan ilmu dan pengalaman yang dipelajari sepanjang sebulan di TAI di alam pekerjaan nanti.

Ihsan yang kini dalam tahun akhir pengajian, berpeluang mempelajari pesawat yang terdapat di TAI khususnya dalam pertahanan.

“Pesawat tanpa pemandu seperti Hurjet dan combat aircraft (pesawat tempur) yang dimiliki TAI dipelajari daripada awal iaitu reka bentuk sampai akhir gabungan semua komponen pesawat dalam satu bangunan.

“Selain itu, kami juga mempelajari bagaimana syarikat TAI membangunkan pesawat tersebut terbang dengan selamat,” katanya yang ditemui Bernama.

Seorang lagi pelajar, Muhammad Danish Aqmar Rusdan, 21, berkata sepanjang sebulan latihan di TAI dia dapat mengembangkan pengetahuan dalam bidang kejuruteraan komputer yang dipelajarinya.

“Kebanyakan pembelajaran saya berasaskan komputer dan saya juga dapat menyumbang dalam satu daripada kapal terbang yang dinamakan Hurkus di TAI ini. Alhamdulillah, saya dapat banyak maklumat dan akan mengembangkan informasi ini di Malaysia juga,” katanya. – BERNAMA


PAS bukan ‘abang besar’ dalam PN – Muhyiddin

MUAR: Perikatan Nasional (PN) menafikan bahawa PAS bertindak sebagai ‘abang besar’ dalam gabungan itu susulan parti tersebut mendapat lebih separuh daripada 245 kerusi Dewan Undangan Negeri (DUN) di enam negeri pada Pilihan Raya Negeri (PRN) akan datang.

Pengerusi PN, Tan Sri Muhyiddin Yassin berkata, namun secara fakta, PAS sudah wujud sekian lama selain telah menguasai beberapa negeri seperti di Kelantan, Terengganu dan Kedah.

“Kita tidak panggil abang besar atau abang kecil. Saya Presiden Bersatu dan Pengerusi PN disokong oleh PAS. Tidak kisahlah siapa yang memimpin asalkan kita mempunyai tekad, azam dan perjuangan yang sama,” katanya kepada pemberita selepas Majlis Penyerahan 52 Lembu Sempena Program Korban Perdana Parlimen Pagoh 2023, di Bukit Pasir, di sini, hari ini.

Ahli Parlimen Pagoh itu berkata, pembahagian kerusi dalam PN bagi menghadapi PRN di enam negeri adalah dibuat secara adil dengan mengambil kira PAS sudah berada di negeri tertentu sebelum ini terutamanya ketika Pilihan Raya Umum ke-14 (PRU14).

“Dari segi proses pertimbangan fakta, kita pakai kerusi penyandang, maknanya dia sudah ada di situ dalam pilihan raya sebelum ini. Kita rasa pembahagian itu agak adil. Di tiga negeri tadi, PAS sudah lama (bertanding).

“Di Negeri Sembilan dan Selangor, Bersatu lebih. Begitu juga di Pulau Pinang…Bagi kami ia tidak jadi masalah, ia telah diputuskan dengan baik,” kata bekas perdana menteri itu.

Muhyiddin berkata demikian sebagai mengulas dakwaan PAS kini menjadi abang besar dalam PN kerana mendapat agihan kerusi terbanyak iaitu 126 kerusi DUN berbanding rakan dalam komponen PN iaitu Bersatu (83) dan Gerakan sebanyak 36 kerusi. – BERNAMA


Tergamak! Netizen kritik pemandu bas tinggalkan penumpang

CYBERJAYA: Baru-baru ini, tular sebuah video mengenai seorang penumpang ditinggalkan pemandu sebuah bas ekspres kerana didakwa lewat seminit dari waktu yang dijadualkan.

Menerusi perkongsian video TikTok @HarisAdli, kelihatan seorang lelaki berlari sambil memberikan isyarat untuk berhenti kepada pemandu bas tersebut.

Malangnya, usaha penumpang itu tidak membuahkan hasil kerana pemandu bas terbabit tidak mengendahkan panggilannya.

“Kesiannya orang, driver tinggal penumpang sedangkan boleh je berhenti,” tulisnya.

Menurut pengguna TikTok, bas itu dipercayai dari hentian bas Majlis Bandaraya Kuala Terengganu (MBKT) menghala ke Melaka.

Video tersebut turut mendapat perhatian warga net yang rata-ratanya menyelar tindakan pemandu bas berkenaan.

Malah, ada juga netizen berkongsi pengalaman yang hampir sama ketika menggunakan pengangkutan awam itu.

“Pemandu ikut perasaan, mungkin dia nak tunjuk marah dia sebab lama tunggu penumpang,” selar netizen.

“Pernah jadi macam ni, aku duduk dalam bas, aku jerit kat driver tu suruh berhenti… dia tak nak. Aku cakap, kita mudah kan kerja orang, orang mudahkan kerja kita,” komen netizen.

“Anak saudara letak beg atas bas… turun nak salam-salam sementara bas tak gerak lagi… sedangkan driver dah nampak, driver tutup pintu terus gerak,” kongsi netizen.

Author

Nurul Ain Japri

View all posts

View all posts


Cadangan pecah monopoli beras perlu perbincangan bersama – Mat Sabu

PUTRAJAYA: Sebarang cadangan untuk memecahkan monopoli beras perlu dibincangkan bersama kementerian dan agensi berkaitan sebelum keputusan dibuat.

Ini kerana kata Menteri Pertanian dan Keterjaminan Makanan (KPKM), Datuk Seri Mohamad Sabu, kerajaan terikat dengan perjanjian bersama Padiberas Nasional Berhad (Bernas) selama 10 tahun bermula 11 Januari 2021 hingga 10 Januari 2031.

“Sekiranya hendak melakukan rombakan itu, ia mestilah melalui perbincangan melibatkan Kementerian Ekonomi, Kementerian Kewangan (MOF) dan Jabatan Perdana Menteri (JPM) kerana beras ini merupakan soal keterjaminan makanan,” katanya menerusi sidang akhbar selepas merasmikan Persidangan Tahunan Pengairan dan Saliran Kali Ke-25, di sini pada Selasa.

Menurutnya, cadangan tersebut perlu dilihat secara menyeluruh termasuklah alasan kukuh bagi memecahkan monopoli beras.

“Itu adalah satu perkara yang perlu diberi perhatian dan pada masa sama soal ‘sustainable’ juga perlu diambil perhatian,” katanya.

Beliau yakin Kabinet akan membuat cadangan atau perubahan dari semasa ke semasa.

“Perdana Menteri (Datuk Seri Anwar Ibrahim) memang memikirkan hal ini secara serius.

“Kalau dulunya ayam dan telur dan sekarang kita hadapi beras kerana berlaku kenaikan harga beras import yang begitu mendadak dan tinggi.

“Ia berlaku di seluruh dunia ya. Bukan di Malaysia sahaja,” katanya.

Pada Isnin, Timbalan Ketua Pemuda Perikatan Nasional (PN), Wan Ahmad Fayhsal Wan Ahmad berkata, kerajaan mempunyai dua pilihan sama ada melaksanakan monopoli sepenuhnya atau pun mewujudkan pasaran terbuka bagi menambah bekalan beras tempatan di pasaran.

Dalam pada itu, Mohamad berkata, isu dan bekalan beras tempatan akan dibawa ke mesyuarat Kabinet pada Rabu.

“Saya nak lihat agenda (mesyuarat Kabinet terlebih dahulu) tapi saya akan kemukakan perkara baharu yang berlaku (berkaitan isu beras) yang saya akan sampaikan dalam Kabinet,” jelasnya.

Sementara itu, Mohamad sekali lagi menasihati pengguna agar tidak terus melakukan pembelian panik sehingga mengganggu bekalan beras.

Menurutnya, kementerian menerima banyak aduan berhubung perkara tersebut.

“Belilah mengikut penggunaan biasa keluarga,” katanya.

Ditanya mengenai kawasan yang berlaku pembelian panik, beliau berkata, kebanyakannya di kampung-kampung contohnya di Pokok Sena hari itu, sebanyak 2,000 kampit beras habis dijual dalam masa sejam setengah sedangkan pengunjung tidak sampai pun 2,000 orang.

Ketua Pengarah Kawalselia Padi dan Beras KPKM, Datuk Azman Mahmood sebelum ini dilaporkan berkata, kekurangan beras putih tempatan (BPT) dalam negara adalah disebabkan peningkatan permintaan berikutan kenaikan harga beras import.

India yang dikenali sebagai pengeksport bijirin terbesar dunia dengan penguasaan pasaran global sebanyak 40 peratus, mengenakan larangan eksport ke atas beras putih bukan basmati.

Tindakan itu selepas harga beras runcit meningkat tiga peratus bulan lalu, selain berlaku hujan monsun lebat menyebabkan kerosakan besar-besaran pada tanaman. – Sinar Harian

Author

Media Variasi

View all posts

View all posts